3 йил аввал 1527 siyrat.uz\nРасулуллоҳ соллаллоҳу алайҳи васаллам таълим беришда қалбга тез жо бўладиган, ақл кўтара оладиган, фаросат етадиган энг чиройли ва афзал услубни танлар эдилар. Бирон нарсани таълим бермоқчи ёки баён қилмоқчи бўлсалар, гапни гўзал муқаддима билан бошлардилар; саҳобаларига ҳадис айтсалар, уни турлича етказардилар: гоҳ савол билан, гоҳида жавоб билан, гоҳ саволнинг ўзига жавоб берардилар, гоҳ зиёда ҳам қилардилар, гоҳ мисол келтирардилар, гоҳ ёзиб, гоҳ чизиб таълим берардилар, баъзан ташбеҳ келтирардилар, баъзан очиқ айтардилар, гоҳида эса ишора қилардилар, гоҳ савол бериб, саҳобаларини имтиҳон қилсалар, гоҳ масалани ечимига олиб бориш учун савол берардилар; гоҳида эса саволсиз ҳам таълим берардилар, гоҳ баъзи мажлисларини аёлларга хослаб, улар муҳтож бўлган илмларни ўргатардилар, гоҳида эса олдиларидаги ёш гўдакларга ҳолатларидан келиб чиқиб таълим берардилар. Буларнинг барига муҳаддислар жамлаган суннат китобларида далиллар бор, буларнинг баьзиларини қуйида келтириб ўтамиз: 1. Гўзал сийрат ва буюк хулқ билан таьлим беришлари У Зот соллалоҳу алайҳи васалламнинг таълим беришдаги энг гўзал ва муҳим услублари агар бир ишга буюрсалар, аввал ўзлари уни бажарар эдилар, сўнгра инсонлар бундан ўрнак олардилар. У Зотнинг хулқлари Қуръон эди. Аллоҳ таоло бандаларига у Зотни гўзал ибрат ва намуна қилди: لَقَدْ كَانَ لَكُمْ فِي رَسُولِ اللَّهِ أُسْوَةٌ حَسَنَةٌ لِمَنْ كَانَ يَرْجُو اللَّهَ وَالْيَوْمَ الْآَخِرَ وَذَكَرَ اللَّهَ كَثِيرًا (Эй иймон келтирганлар!) Сизлар учун – Аллоҳ ва охират кунидан умидвор бўлган ҳамда Аллоҳни кўп ёд қилган кишилар учун Аллоҳнинг Пайғамбарида гўзал намуна бордир. Шубҳасизки, таьлим-тарбияда устоз гапираётган гапига ўзи амал қилса,талабаларга таьсирли, тушунишларли ва устозларига гапираётган гапларида эргашишлари осон кечади. Бу Расулуллоҳ соллаллоҳу алайҳи васалламнинг кўзга кўринган энг улкан услублари эди. Бунга бир ҳадисни мисол қилиб келтирсак. Имом Муслим ва Абу Довуд Жобир ибн Абдуллоҳ розияллоҳу анҳудан ривоят қиладилар:«Бир куни Расулуллоҳ соллаллоҳу алайҳи васаллам бизнинг бу масжидимизга келдилар. Унда ибн Тоб хурмосининг шохаси бор эди. Шунда кўзлари масжиднинг қибласилаги балғамга тушди, сўнг уни қўлларидаги новда билан қириб ташладилар. Сўнг бизга юзланиб: «Қайси бирингиз Аллоҳ ундан юз ўгиришини яхши кўради?»дедилар. Шунда биз бошимизни эгиб ерга қараб турдик. Сўнг яна: «Қайси бирингиз Аллоҳ ундан юз ўгиришини яхши кўради?» дедилар. Биз бошимизни эгиб турардик. Сўнг яна: «Қайси бирингиз Аллоҳ ундан юз ўгиришини яхши кўради?» дедилар. Биз: «Бирортамиз буни хоҳламаймиз», дедик. «Бирортангиз намоз ўқиш учун қоим бўлса, Аллоҳ таборака ва таоло унинг қаршисида бўлади, у ҳаргиз қаршисига ҳам, ўнг томонига ҳам тупурмасин, тупурадиган бўлса, чап оёғи остига тупурсин. Агар тупуги келиб шошилиб қолса, бундай қилсин», дедилар-да, кийимларини бир четини олиб ишқалаб кўрсатдилар. Сўнг: «Менга бир хушбўйлик келтиринглар», дедилар. Шунда бир бола югуриб уйига чопиб кириб кетди-да, кафтида хушбўйликни олиб келди. Сўнг Расулуллоҳ соллоллоҳу алайҳи васаллам уни олиб қўлларидаги шохани учига суртдилар-да, кейин у билан балғам изини кетказдилар. Жобир ибн Абдуллоҳ: «Мана шундан кейин сизлар хушбўйликларни масжидларингизда сепадиган бўлдингизлар», дедилар.» Ушбу ҳадиси шарифнинг таьлимий ҳикматларидан: 1. Бир сўзни уч маротаба қайтаришлари тоинки эшитгувчиларнинг қалбларига етиб борсин. 2. Эшитгувчига таъсирлироқ бўлиши учун бир ишни бажариб туриб баён қилишлари. 3. Расулуллоҳ соллоллоҳу алайҳи васалламнинг юксак тавозуь соҳиби эканликлари. 4. Қодир бўлган киши жирканч ишни қўли билан қайтаришлиги. 5. Ёмон ишни тил билан баён қилиб беришлари ва бошқалар. 2. Босқичма-босқич таълим беришлари Набий соллаллоҳу алайҳи васаллам қалбда яхшироқ ўрнашиши, ёдлаш осон бўлиши учун илмни, аввало, энг муҳимидан, сўнг ундан даражаси пастроғидан бўлиб-бўлиб таълим берардилар. عن جندب بن عبد الله، قال : كنا مع النبي صلى الله عليه وسلم ونحن فتيان حزاورة فتعلمنا الايمان قبل أن نتعلم القرآن . ثم تعلمنا القرآن . فازددنا به إيمانا Жундуб ибн Абдуллоҳ розияллоҳу анҳудан ривоят қилинади: «Биз балоғат ёшига етиб қолган йигитлар ҳолимизда, Набий соллаллоҳу алайҳи васаллам билан бирга юрардик. Шунда Қуръондан олдин иймонни таълим олардик. Сўнг Қуръонни таълим олардик, шу тариқа иймонимиз зиёда бўларди». Ушбу ҳадиси шарифда Расулуллоҳ соллаллоҳу алайҳи васаллам ёшлар билан юришлари, уларга, аввало, Исломнинг асоси–иймонни, сўнг Қурьонни босқичма-босқич таьлим беряптилар. ذكر الإمام الطبري بسنده عن ابن مسعود قال : كان الرجل مِنَّا إذا تعلَّم عَشر آيات لم يجاوزهُنَّ حتى يعرف معانيهُنَّ ، والعمل بهنَّ Имом Тобарий «Санад» ларида ибн Масъуд розияллоҳу анҳудан ривоят қиладилар: «Бизлардан бир киши агар ўн оят таълим олса, маъноларини тушуниб, уларга амал қилмагунича бошқаларига ўтмасди». Имом Ғаззолий айтадилар: «Илмлар зарурий мартабаларда тартибланган, баъзилари баъзиларига олиб борадиган йўлдир. Муваффаққиятли киши эса бу тартиб ва тадрижга риоя қилган кишидир». Таълимни тадрижий равишда олиб бориш уни осонлаштиришнинг бир кўринишидир. Саҳиҳул Бухорийнинг «Илм бобида» бунга ишора қилиб Расулуллоҳ соллаллоҳу алайҳи васаллам айтадилар: يسروا ولا تعسروا , بشروا و لا تنفروا «Осонлаштиринглар, қийинлаштирманглар, ҳушхабар беринглар, нафратлантирманглар». Ҳадисни изоҳлаб Ибн Ҳожар айтадилар: «Шунингдек, таълим ҳам тадрижий бўлиши керак, чунки бир нарсани боши осон бўлса, унга киришаётган кишига манзур бўлади, ўзлаштириши енгил кечади ва ниҳоят илм ҳам зиёда бўлади». Эътиқодий масалалар, хусусан, Аллоҳ таоло ва Унинг асмои сифатлари тўғрисидаги маълумотлар, иймон масалалари ва бошқалар шариатнинг асосий ва муҳим мавзулари сирасига кириб, буларни билмаслик йиллаб қилинган амални йўққа чиқаради. Шу боис салафи солиҳлар уни «Илмдан олдинги илм» деганлар.Бу сўзни қуйидаги ояти карима ҳам қувватлайди: فَاعْلَمْ أَنَّهُ لَا إِلَهَ إِلَّا اللَّهُ Бас, шуни билгинки, Аллоҳдан ўзга илоҳ йўқдир. Ҳатто жанг майдонларида шаҳид бўлган баъзи саҳобалар ҳам ҳали шариъатнинг жузъий масалаларини билишмасди. Фақат иймон калимасини маъносини билишарди, холос. Бу эса иймон масалаларини муқаддам таълим беришликни, умуман олганда эса илмни муҳимидан қуйига қараб, соддадан мураккабга қараб таълим беришни тақозо қилади. Амалий таълим тажрибаси ҳам шуни кўрсатадики, дарснинг асл мазмунини тўлиқ ёритмай туриб, уламоларнинг шарҳлари, нодир ҳолатлар учун хосланган масалалар, шахсий тажриба ва бошқа маълумотларга ўтилмайди. Бунга Ал-Жоҳиз ҳам ишора қилиб айтадики: «Аслий ҳукмларни баён қилмай, фаръийларига тегилмайди. Асосий гапдан кўзланган мақсадни англаш учун мавзуга бегона бўлган тарафларга ўтилмайди, ажойиб, нодир ривоятлар айтилмайди, барча бефойда, ўзига жалб қиладиган маълумотлар берилмайди». Ал-Жоҳиз тўхталган кейинги масалага келсак, дарҳақиқат, эътиборни тортадиган қизиқ маълумотлар зеҳнда тез ўрнашиб унда қарор топади. Буларни муқаддам келтирилса, талаба буларни асосий маълумот ўрнида қабул қилиб қолиши мумкин. Демак, маълумот узатишда шундай йўлни тутиш керакки, талаба қабул қилаётган маълумотларини қайси бири асосий, қайси бири тўлдирувчи эканлигини билиб турсин. Маълумотни ҳам аввал талабаларнинг ўзларига манфаатли масалалар билан бошланади, кейин атрофдагиларга фойдали масалалар баён қилинади. Шунингдек, ушбу масалалар ичидан эътиқод қилиниши лозим бўлганларини аввал, кейин ибодатга алоқадорларини, кейин эса дунёвий ишларини юргазиш учун керак бўладиганларини ва ниҳоят, қўшимча маълумотлар берилади. Бунинг тасдиғи сифатида Имом Ғаззолий «Иҳёи улумуд-дин» китобида айтадилар: «Агар умр узун бўлганда ҳар бир илмни охиригача ўрганишга монеълик қилмасдим, лекин умр қисқа, илм эса кўп... шунинг учун нотўғри шуғулланишлик муҳим бўлган илмдан машғул қилиб қўяди. Яҳё ибн Маъин шундай шуғулланиб қўйиб фиқҳдан кўп нарсани йўқотдилар, энг ёмони олтмиш йил ҳадис ёзган шайх бир воқеа-ҳодиса ҳақида сўралганда, Аллоҳ азза ва жалланинг бу борадаги ҳукмини билмаслигидир». Яҳё ибн Маъин ҳадис илмида одамлар орасида шундай катта фазилатга эга бўлиб, баъзи оддий масалалар эътиборларидан четда қолган, ҳатто Имом Аҳмад ва бошқа тенгқурлари эришган нарсага ҳам ета олмаганлар. Демак, бу масалани амалда татбиқ қилишнинг ўз шарт-шароитлари, қонун-қоидалари бор. Унга кўра, Ақоид илмларини фиқҳдан олдин ўргатиш лозим. Шунингдек, Шариатнинг аслларини (Қуръон, ҳадис) унинг фаръларидан олдин; Қуръон тиловатини унинг тафсирини ўргатишдан олдин; умумий тафсирни унинг нозик нуқталарига киришишдан олдин; нозик нуқталарни эса муташобиҳ оятларга киришишдан олдин эгаллаш лозим. Ҳадисда эса саҳиҳ ҳадисларни ҳасандан олдин; ҳасанни эса заиф ҳадисларга киришишдан олдин; Имом ал-Бухорий ва Имом Муслим ҳадисларига ёзилган шарҳларни жарҳ, таъдилга киришиб санадларни тахриж қилишдан олдин ўргатиш керак. Яна фиқҳда фарзларни суннатлардан олдин; намоз, закот бобларини ваколат, ширкат бобларидан олдин таълим берган яхши. Шуни ҳам эслатиб ўтиш керакки, баъзи илмларнинг афзалияти ҳолат ўзгариши билан ўзгариб туради. Тижоратни касб қилган кишига учун закот масалаларини ўргатиш бошқа илмлардан кўра муҳимроқ мақомга чиқиб олади. Бир мамлакатда бузғунчи ғоялар, фирқалар кўпайиб кетса, уларга раддия ёзиш бошқа амаллардан устунроқ мақомга чиқиб олади ва ҳоказо. 3. Таълим беришда мўтадилликка ва малоллантирмасликка риоя қилишлари Ҳар бир инсон онгининг илмни қабул қилиш чегараси бўлиб, агар бу чегарадан ўтиб кетилса, унда илмга нисбатан нафрат ҳосил бўлади. Шунинг учун Набий соллалоҳу алайҳи васаллам бу меъёрга алоҳида аҳамият берардилар. У Зот саҳобаи киромларнинг илмга бўлган ғайратлари пайдо бўлгунича кутар ва бу ҳолатлардан унумли фойдаланардилар. Имом ал-Бухорий ва Имом Муслимларнинг «Саҳиҳ» ларида талабаларнинг ҳолатларидан келиб чиқиб, уларни малоллантирмасдан таълим беришга далолат қилувчи алоҳида боблар ажратилган. Қуйида ушбу бобда келган ҳадислар билан танишиб ўтамиз. حدثنا محمد بن يوسف قال أخبرنا سفيان عن الاعمش عن أبى وائل عن ابن مسعود قال كان النبي صلى الله عليه وسلم يتخولنا بالموعظة في الايام كراهة السآمة علينا Ибн Масъуд розияллоҳу анҳу айтадилар:«Набий соллаллоҳу алайҳи васаллам бизни зериктириб қўйишни хоҳламаганларидан ҳолимизга қараб (маълум) кунларда мавъиза қилардилар». حدثنا عثمان بن أبى شيبة قال حدثنا جرير عن منصور عن أبى وائل قال كان عبد الله يذكر الناس في كل خميس فقال له رجل يا أبا عبد الرحمن لوددت انك ذكرتنا كل يوم قال اما انه يمنعنى من ذلك انى اكره ان املكم وانى اتخولكم بالموعظة كما كان النبي صلى الله عليه وسلم يتخولنا بها مخافة السآمة علينا Абу Воил айтади: «Абдуллоҳ розияллоҳу анҳу ҳар пайшанба одамларга ваъз-насиҳат қилар эди. Бир киши унга: «Эй Абу Абдурраҳмон, бизга ҳар куни ваъз-насиҳат қилишингизни истардик», – деди». «Менга қаранглар, сизларга малол келтириб қўйишни ёқтирмаганим мени бундан тўсади. Набий соллаллоҳу алайҳи васаллам зерикиб қолишимиздан қўрқиб, ҳолимизга қараганларидек, албатта, мен ҳам ваъз айтишда ҳолингизга қарайман», – дедилар. Ибн Ҳожар раҳимаҳуллоҳ ушбу ҳадиснинг шарҳида: «Бу ҳадисдан яхши-эзгу амалларни қилишда малолланиб қолмаслик учун доимийликни тарк қилиб туришни мустаҳаблиги келиб чиқади. Агарчи доимийлик-саботлик талаб қилинган ишлардан бўлса ҳам, лекин у икки хил бўлади: ё сохтасизлик билан ҳар куни, ёки кун ора қилинадики тарк қилинган кунларда дам олинади. Бу ҳолатларнинг, шахсларнинг турли хил бўлиши билан ўзгаради.» 4. Талабаларнинг қобилиятидан унумли фойдаланишлари Инсонлар муайян қобилият билан яратилганлар. Бир ишга ёки муайян бир фанга иқтидори етмаган талабага умумий баҳо бериб уни ерга урилмайди. Балки муаллимнинг вазифаси ундаги ўзига хос хислат – қобилиятни топиб, тўғри йўналтира олишидадир. Зеро бир фандан оқсаётган талаба шу вақтнинг ўзида бошқа бир фандан пешқадамлар сафида бўлиши мумкин ёки хотираси заиф талабанинг фаросати кучли бўлиши мумкин. Таълим беришда ҳам бу шахсий хусусиятлар эътиборга олинади. Ҳар бир талабанинг фаҳм-фаросатига қараб муомала қилинади. Дарсда оқсаётганганларга пешқадамларга бериладиган саволлар берилмайди. Ҳар бир савол эгасига ҳолатларидан келиб чиқиб энг муҳим ва ҳаётда манфаатли бўлган жавобларни берилади. Бунга Анас ибн Моликдан ривоят қилинган ва Муоз ибн Жабал розияллоҳу анҳуга айтилган ушбу ҳадис далолат қилади. من لقى الله لا يشرك به شيأ دخل الجنة قال الا ابشر الناس قال لا، اخاف ان يتكلوا Ким Аллоҳга унга ҳеч нарсани ширк келтирмасдан йўлиқса, жаннатга киради. (Муоз р.а) дедилар: «Инсонларга хушхабар бермайми?»«Йўқ, (бунга) таяниб қолишларидан қўрқаман», - дедилар. Имом ал-Бухорий бу ҳадисга ўзларининг саҳиҳ ҳадисларидаги «Илм китоби» да алоҳида бир боб ажратиб уни «Илм учун бир қавмни хослаган киши» деб номлаганлар. Али розияллоҳу анҳу ҳам шундай деганлар: «Инсонларга ўзлари тушунадиган нарсани гапиринг ёки Аллоҳ ва Унинг Расулини ёлғончига чиқарилишини хоҳлайсизми?» Имом Муслим эса «Саҳиҳи Муслим»нинг муқаддимасида қуйидаги гапни ўзларига дастурул амал қилиб оладилар: «Авом халқ хос кишилар каби қалблари уйғоқ маърифат аҳлидан эмаслар, шундай экан, оз нарсани тушунишдан ожизлик қиладиган кишиларни кўп нарсани талаб қилишларининг маъноси йўқ». Устоз ва мураббийларнинг муайян дарсни маълум бир талабалар гуруҳига хослашлари қолганларни заиф санаганлари, уларга ишонмаганлари ёки уларни илмнинг фазилатидан тўсиш эмас, балки хато тушунчани олдини олиш ёки узундан-узоқ муқаддималардан сақланишдир. «Фатҳул Борий»да Ибн Ҳожар мавзуни далиллаш учун салаф уламоларининг сўзларини келтирганлар. Жумладан, Имом Аҳмад зоҳири султонга қарши чиқиш бўлан ҳадисларни, Имом Молик эса Аллоҳ таолонинг асмои сифатларини, Абу Юсуф эса ғаройиботларни омма халққа айтишни макруҳ санаганлар. Ҳасан Басрий эса Анаснинг«Урония» қиссасини Ҳажжожга айтишини ёқламаганлар. Уни асоссиз таъвил қилиб, кейин унга суяниб кўп қон тўкишидан хавфсираганлар. Яна имом Муслим ибн Масъуддан ривоят қиладилар:«Бир қавмга ақллари етмайдиган нарсани гапирсанг, бу уларнинг баъзиларига фитна бўлади» . Буни изоҳлаб ибн Ваҳб айтадилар: «Чунки улар ўзгача таъвил қиладилар ва аслидан бошқа маънога йўядилар». Шўъба Касир ибн Мурра ал-Ҳазрамийдан тахриж қилиб айтадилар: «Молингнинг сенда ҳақи бўлганидек, амалингнинг ҳам сенда ҳақи бор, илмни унинг аҳли бўлмаганга гапирма, жаҳолатни ёйган бўласан, илмни унинг аҳлидан тўсма, гуноҳга ботасан, аҳмоқларнинг олдида ҳикматни гапирма, сени ёлғончига чиқаришади, ҳукамолар олдида ботил нарсани гапирма, сендан нафратланиб қоладилар». Бугунги кунда аксарият устоз ва мураббийлар эҳтиёж сезадиган нарса бу маълумотларни ажрата олиш қобилияти (осон ва қийинга ) ва бунга лойиқ эшитувчини танлай билиш фаросатидир. Имом Мовардий айтадилар: «Олим киши талабаларнинг тоқат ва лаёқат даражасини баҳолай оладиган фаросатга эга бўлиши керак. Албатта, бу ишлар олимга роҳат бахш этади, талабага эса манфаат келтиради. Агар олим талабалар орасида шу сифатга эга бўлса ва уларнинг лаёқати даражасида тажрибали бўлса, талабаларга қийинчилик туғдирмайди ва ҳузурида ҳеч кимнинг юзи қизармайди. Аммо уларни назорат қила олмаса, ҳолатлари, лаёқатлари унга (муаллимга) қоронғу бўлса, уларни ҳам, ўзини ҳам қийинчиликка қўяди ». Баъзи уламолар олим кишининг илмнинг муайян бир қисмини сир сақлаб туришини зарурат деб топганлар ва буни пешқадамликнинг бир кўриниши, ҳам деганлар. Жумладан, Имом Молик шу гапни таъкидлаб айтадилар: «Ҳар бир эшитган нарсасини гапирган киши ҳеч қачон пешқадам бўла олмайди». Демак, таълимни талабалар қобилиятига мослаш ёки дарсни қийинлигига қараб уни қабул қилишга лаёқатли талабани танлаб олиш ҳам раббонийликнинг бир кўриниши экан. Фақиҳлардан бири фиқҳга шундай маъно беради: «Фиқҳ гапнинг кўплигида эмас, балки бу гапларга лаёқатли кишиларни танлай билишликда». САЙЛИЕВ ТЎЙМУРОД


Суперлига 15-тур рамзий терма жамоаси - Penalti.uz | Футбол янгиликлари олами!\n23:12 РПЛ. «Зенит» ўз майдонида очко йўқотди, «Краснодар» сафарда ғалаба қозонди 28 0 Янгиликлар\n23:02 АПЛ. «Арсенал» ва «Ливерпуль» ғалаба қозонди 34 0 Янгиликлар\n05:14 Бундеслига. "Бавария" илк турда очко йўқотди 65 0 Янгиликлар\n05:05 Futbol TV телеканалининг 17 август кунги кўрсатувлар дастури 131 0 Янгиликлар\n04:57 Ла Лига. "Барселона" янги мавсумни мағлубият билан бошлади 113 0 Янгиликлар\n08:11 "Локомотив" - "Насаф" 1:0 (видео) 1 0 Янгиликлар\n08:06 АГМК - "Пахтакор" 0:3 (видео) 1 0 Янгиликлар\n07:56 "Саутгемптон" - "Ливерпуль" 2:1 (видео) 5 0 Янгиликлар\n07:46 "Боруссия" Дортмунд - "Аугсбург" 5:1 (видео) 3 0 Янгиликлар\n01:06 "Спортинг" форварди Бас Дост Бундеслигага ўтиши мумкин 7 0 Янгиликлар\n00:51 Юрген Клопп: "Адриан Алиссоннинг хатосини такрорлашим керак деб ўйлади" 24 0 Янгиликлар\n00:36 Зидан: "Биз Бэйл билан унинг қолиши ҳақида гаплашиб олдик. У бугун жуда яхши ўйнади." 22 0 Янгиликлар\n00:21 Грилиш АПЛда антирекорд ўрнатди 12 0 Янгиликлар\n00:06 Модрич Ла Лигада илк бор қизил карточка олди 12 0 Янгиликлар\n23:51 Муҳсин Мухаммадиев қўл остидаги "Бухоро"нинг натижалари билан танишамиз 15 0 Янгиликлар\n23:32 АПЛ. Турнинг марказий ўйинида кучлар тенг келди 16 0 Янгиликлар\n23:02 Самвел Бабаян: Абдухолиқов - "Локомотив"нинг асосий ҳужумчиси 27 0 Янгиликлар\n22:51 Рўзиқул Бердиев "Локомотив"дан учралган мағлубиятдан сўнг: Жамоамнинг ўйинини юқори баҳолайман 34 0 Янгиликлар\n21:56 Ла Лига. "Реал" мавсумни йирик ғалаба билан бошлади 35 0 Янгиликлар\n21:51 Арвеладзе: Ҳотиржамликка берилмаймиз 12 0 Янгиликлар\n21:16 "Ренн"га "Рома" ярим химоячиси керак 7 0 Янгиликлар\n21:11 Суперлига. АГМК "Пахтакор"га йирик ҳисобда енгилди ва бошқа натижалар 18 0 Янгиликлар\n21:06 АПЛ. Мане ва Фирминонинг голлари "Ливерпул"га 3 очко келтирди 13 0 Янгиликлар\n20:41 "Манчестер Сити" - "Тоттенхэм". Таркиблар эълон қилинди 24 0 Янгиликлар\n20:32 Бундеслига. "Боруссия" Дортмунд мавсумни йирик ғалаба билан бошлади 19 0 Янгиликлар\n20:11 "Сурхон" устози: Бразилиялик легионерлардан кўп нарса кутяпмиз 16 0 Янгиликлар\n20:02 Ла Лига. "Реал"нинг "Сельта"га қарши учрашувдаги асосий таркиби маълум 17 0 Янгиликлар\n19:41 Боатенг: "Айнтрахт" клубидан таклиф бор эди. Аммо бу мавсум "А" Серия Бундеслигадан устунлик қилади" 17 0 Янгиликлар\n19:06 Суперлига. 17-турда "Қўқон-1912" "Сурхон"ни таслим этди 11 0 Янгиликлар\n18:56 Себальос "Арсенал"даги дебютида 2 та ассистлик қилди 26 0 Янгиликлар\n18:46 Санчо "Боруссия"дан кетади. Унга МЮ ва "Ман Сити" даъвогар 37 0 Янгиликлар\n18:41 Суперлига. 17-турнинг учта учрашуви асосий таркиблари 12 0 Янгиликлар\n18:32 “Боруссия Д” – “Аугсбург”. Санчо ва Азар асосий таркибда 11 0 Янгиликлар\n18:26 Санчеш "Бавария"дан кетмоқчи 17 0 Янгиликлар\n18:21 "Саутгемптон" - "Ливерпуль". Таркиблар маълум 13 0 Янгиликлар\n18:16 АПЛ. Ляказетт ва Обамеянгнинг голлари "Арсенал"га "Астон Вилла" устидан ғалаба келтирди 16 0 Янгиликлар\n17:32 Неймар ПСЖ машғулотларига қайтди(ФОТО) 52 0 Янгиликлар\n16:46 Суперлига. 17-тур учрашувлари бошланмоқда 13 0 Янгиликлар\n16:41 Суперлига. 17-турда жамоаларнинг имкониятлари қандай? 18 0 Янгиликлар\n16:36 «Бунёдкор» - «Металлург» учрашуви ТТЙМИда ҳам, "Миллий" стадионда ҳам бўлмайди. Унда қайси ўйингоҳда ўтказилади? 9 0 Янгиликлар\n16:32 "Қўқон-1912" - "Сурхон" учрашувини ким шарҳлайди? 4 0 Янгиликлар\n16:26 “Чарм тўп-2019”. Ховос туманининг “Еттигузар” маҳалласи ҳам кучлилар қаторида 4 0 Янгиликлар\n16:16 "Қўқон-1912" - "Сурхон". Таркиблар маълум 4 0 Янгиликлар\nСуперлига 15-тур рамзий терма жамоаси\n“Penalti.uz” спортга ихтисослашган ахборот портали ўз таснифига кўра Ўзбекистон Суперлигаси 15-турининг рамзий терма жамоасини эълон қилади.\nБу галги жамоа 4-3-3 тактик схемаси асосида шакллантирилди.\nДарвозабон ролига «Пахтакор» кипери Элдор Суюнов танланди. Боиси, посбон «Қизилқум» майдонидаги баҳсда ўз постини ишончли қўриқлагани ҳолда қуруқ ўйин ўтказди. У ўз дарвозаси томон йўлланган 3 та кучли ва мураккаб зарбаларни бартараф эта олди.\nМарказий ҳимоя жуфтлиги ҳам мусобақа карвонбошиси таркибидан танланди. Сабаби шундаки, Криметс ва Симичлар нафақат ҳимояда, балки ҳужумда ҳам яхши тандем ҳосил қила олишларини исботлашди. 5:0 ҳисоби билан якунланган учрашувда биттадан гол уришди. Бундан ташқари, бир-бирининг голига ҳаммуаллифлик ҳам қилишди.\n«Бунёдкор»нинг «Сурхон»га қарши учрашувида ҳар иккала қанот ҳимоячилари ажойиб ўйин кўрсатишди. Жумладан, бутун баҳс мобайнида чап қанотда фаол бўлган Санжар Қодирқулов якунда гол ҳам киритди.\nҚўқонликлар сардори Мурод Холмуҳаммедов «Сўғдиёна»га мағлубиятга учралган ўйинда ҳам ўз фаоллиги билан ажралиб турди. У пенальтидан битта гол киритишга ҳам улгурди.\n«Қўқон 1912» жамоасига ғалаба голини эса чемпионатимиз фахрийси, грузиялик универсал футболчи Кахи Махарадзе киритишни уддалади.\n«Бунёдкор» ёш таркиби билан жудаям ёрқин ўйинлар кўрсатмоқда. Жамоа ўйини эса тажрибали Лутфулло Тўраев майдон марказидан бошқариб туради. Мазкур турда ҳам ўзининг креативлиги билан бошқа жамоадошларидан ажралиб турди. Остон Ўрунов ҳам янги жамоаси тркибига тўлиқ мослашиб кетганлиги кўринмоқда. Иқтидорли футболчи Самвел Бабаян жамоасидаги энг фаол футболчилардан бири бўлди.\n«Сурхон» билан учрашувда Вадим Абрамов Жавоҳир Қаҳрамоновни заҳирадан майдонга туширди. Ушбу ўзгариш учрашув натижсини белгилаб берди. Дастлаб,ҳисобни очган футболчи кейинги икки голга ҳаммуаллифлик ҳам қилди. Жавоҳир қанотдаги рейдлари билан рақиб ҳимоячиларига тинчлик бермаганини ҳам таъкидлаш керак.\nМазкур турда икки нафар ҳужумчи дублни расмийлаштирди. Сергеев ва Баҳодир Пардаев тўп киритган баҳсларда уларнинг жамоалари муваффақият қозонди.\nРамзий жамоа мураббийи сифатида «шерлар» устози Шота Арвеладзе танлаб олинди. У шогирдлари билан «Қизилқум» майдонидан йирик ғалаба билан ортга қайтди.\n15-tur, Cocacola Superliga, Ramziy terma jamoa\n01.08.2019, 14:22 359 0\nSPORTS.uz талқини бўйича Суперлига 11-тур рамзий терма жамоаси (Фото)\nСуперлига: 11-тур рамзий терма жамоаси\nСуперлига. Тур рамзий терма жамоаси (фото)\nШомуродовга Европадан ҳам таклифлар бор\nКириченко: «Шомуродов Россия чемпионати тўпурарига айланса, бундан ҳайрон бўлмайман»\n9 Динамо Самарқанд 16 18\n12 Қўқон-1912 17 14\n13 Қизилқум 16 14\nДинамо Самарқанд 0-1 Қўқон-1912\nПахтакор 5-0 Бухоро\nНавбаҳор 0-1 АГМК\nСўғдиёна 1-0 Қизилқум\nМеталлург 0-2 Андижон\nНасаф 3-1 Бунёдкор\nҚўқон-1912 2-1 Сурхон\nЛокомотив 1-0 Насаф\nАГМК 0-3 Пахтакор\nБухоро 1-1 Сўғдиёна


АҚШ ва Хитойнинг киберхавфсизлик стратегияси: ким нимани кўзламоқда?\n09:57 / 13.12.2020\nХалқаро тизимда кўплаб давлатлар ўзининг кибермудофаа ва ҳужум қобилиятини ошириш учун киберхавфсизлик стратегиясини илгари сура бошлади ва ушбу жараёнларни давом эттириш учун базавий тузилмаларни ташкил этди.\n«Anadolu» агентлиги муаллифи Али Буракнинг мақоласида АҚШ ва Хитойнинг киберхавфсизлик стратегиясига оид устувор мақсадлар ҳақида сўз юритилади.\nКиберхавфсизликнинг муҳим аҳамияти\n1980-йиллар бошида АҚШда дастлабки шахсий компютерларни ишлаб чиқариш ортидан бошланган интернет-технологияларга асосланган тижорат совуқ урушдан кейинги даврдаги глобал миқёсли ривожланишнинг илк хабарчиси бўлди.\nИнтернетнинг оммалашуви ва тижоратлашувидан сўнг, 2000-йилларда мобил телефон технологияси шиддат билан ривожланиб борди. Бугунги кунда эса тобора кенг тарқалиб бораётган замонавий смартфонлар ҳаётнинг барча жабҳаларига кириб борди.\nТехнологик ривожланиш билан параллел равишда, айни пайтда мамлакатлар «муҳим инфратузилма» сифатида таърифланувчи давлат хизматларини кўрсатиш тизимларини тармоқ технологияларига асосланган инновациялар билан бошқара бошладилар. Натижада эса муҳим инфратузилмаларнинг киберхавфсизлигини таъминлаш уларнинг энг устувор вазифаларидан бирига айланди.\nИнтеллектуал инқилоб натижасида 1990-йиллардан эътиборан давлатлар кибердунё тақдим этган имкониятлардан ўз ҳарбий салоҳиятларини ривожлантириш йўлида ҳам фойдалана бошладилар. Бу борада халқаро тизимда глобал ва минтақавий куч мақомида бўлган кўплаб давлатлар, хусусан, АҚШ ва Хитой ўз киберхавфсизлиги ва ҳужум қобилиятини ошириш мақсадида махсус стратегияларни илгари сура бошлади, ушбу жараёнларни ривожлантириш мақсадида фундаментал тузилмалар яратилди. Шундан келиб чиққан ҳолда, бу икки давлат самарали киберхавфсизлик қобилиятига эга деб бемалол айтиш мумкин.\nАҚШнинг киберхавфсизлик стратегиялари\nСовуқ уруш тугагач, 1990 йилдан бошлаб АҚШ интернетнинг оммалашуви ва тижоратлашувига ўз гегемонлигини давом эттиришнинг воситаси сифатида алоҳида аҳамият қаратди.\nАмерика 2000-йилларнинг бошларига қадар ўзининг киберхавфсизлик стратегиясини айни шу мақсадни кўзлаган ҳолда ишлаб чиқди.\n2000 йилдан кейинги даврда эса Россия киберимкониятларни ўз ҳарбий салоҳиятини ошириш учун қўллаши, шунингдек, Хитойдан келиб чиқадиган кибер-жосуслик таҳдидлари ортиши туфайли АҚШ ҳам ҳарбий ва разведка мақсадларини шу доирада кенгайтириш пайига тушди.\nТаъкидлаш жоизки, АҚШнинг киберхавфсизлик стратегиясини белгилайдиган асосий ҳужжатлар мамлакатнинг тегишли муассасалари томонидан эълон қилинган стратегик маълумотлар, ҳарбий ва хавфсизлик доктриналаридангина иборат эмас.\nФедерал тизимнинг натижаси ўлароқ, АҚШнинг киберхавфсизлик стратегияси шаклланишида президент кўрсатмалари, тегишли хавфсизлик институтлари томонидан илгари сурилган ғоялар, штатлар бўйича тузилган кибер стратегик режалар ҳам катта аҳамиятга эга.\nКиберхавфсизлик стратегиясида АҚШ асосан қуйидаги мақсадларга эътибор қаратади:\nМуҳим инфратузилмаларни ҳимоя қилиш учун давлат ва хусусий секторларнинг биргаликда ҳаракатланишига эришиш.\nДавлат ва хусусий секторнинг биргаликда ҳаракат қилиш қобилиятини ривожлантиришга оид режаларни ишлаб чиқиш, хусусий секторни кибер соҳадаги вазифаларни бажаришга ундаш ва уни бу йўлда қўллаб-қувватлаш.\nИш берувчилар ва бизнес секторининг киберҳужумларга қарши «иммунитет»ини ошириш, федерал даражада таълим бериш ва йўналтиришга аҳамият қаратиш.\nРоссиянинг кибер қудрати ортидан туғилувчи таҳдидларни йўқ қилиш бўйича режалар ишлаб чиқиш.\nХитойнинг кибер-жосуслик таҳдидларининг олдини олиш мақсадида технологик янгиликларни амалиётга муттасил жорий қилиш ва хусусий секторнинг тижорий манфаатларини ҳимоя қилиш учун зарурий чора-тадбирларни кўриш.\nҚишлоқ хўжалиги, озиқ-овқат, ичимлик суви, аҳоли соғлиғини сақлаш ва фавқулодда вазиятларга жавоб бериш тизимлари, ижтимоий таъминот, ахборот ва телекоммуникация инфратузилмалари, энергетика, транспорт, банк ва молия, кимё соҳаси, почта тизимларидаги барча расмий компютер, дастурий таъминот ва тармоқ технологияларини киберҳужумлардан ҳимоя қилиш.\nТовар ва хизматлар, ғоялар, тадбиркорлар ва капиталнинг эркин ҳаракатланишини таъминлаш.\nАҚШ билан иттифоқдош мамлакатларни беқарорлаштиришга қаратилган киберҳужумларга қарши курашда ушбу давлатларни қўллаб-қувватлаш.\nХитойнинг киберхавфсизлик стратегиялари\nХитой ўзининг улкан ҳудуди, кўп сонли аҳолиси ва жадал ривожланаётган иқтисодий ҳамда ҳарбий инфратузилмаси туфайли сўнгги йилларда муҳим глобал кучга айланди. Шу сабабли ҳам Хитой ҳукуматининг ҳарбий, сиёсий, иқтисодий, технологик соҳалардаги фикрлари, ниятлари ва режалари бошқа давлатлар томонидан яқиндан кузатиб борилмоқда.\nАгар дунёдаги 3,4 миллиард интернет фойдаланувчисининг 721 миллиони Хитойда эканлигини ҳисобга олсак, ушбу мамлакатнинг глобал киберхавфсизлик стратегиясини белгилашда нақадар катта аҳамиятга эгалиги ойдинлашади.\nШуни ҳам ёдда тутиш керакки, Хитой киберхавфсизлик бўйича дунёдаги энг катта мутахассислар жамоасига эга. Шу боис, у АҚШ ва Россия билан киберкосмик маконда ҳукмронлик қилиш позициясига эришди.\nХитой ўзининг кибер салоҳиятидан биринчи навбатда мудофаа ва барқарорликни таъминлаш, шунингдек, кибер-жосуслик операцияларини лойиҳалаштириш йўлида фойдаланмоқда. Шу нуқтайи назардан, унинг киберхавфсизлик стратегияси асосан иқтисодий, сиёсий ва ҳарбий мақсадларга қаратилган, деб айтиш мумкин.\nУшбу мақсадлар эса қуйидагилардан иборат:\nИқтисодий ўсиш ва барқарорликка эришиш учун янги авлод технологияларини кибер-жосуслик операциялари доирасида ишлаб чиқиш.\nХитой коммунистик партиясининг мамлакат маъмуриятидаги самарадорлигини сақлаб қолиш учун интернетни назорат қилиш ва шу орқали маҳаллий мухолифат ҳаракатлари, фитнакор гуруҳлар ва юзага келиши мумкин бўлган ижтимоий ғалаёнларнинг олдини олиш.\nТармоқ технологияларига асосланган ахборий хуружларга қарши чоралар ишлаб чиқиш; мамлакатнинг ички ишларига аралашишга қаратилган ҳар қандай фаолиятга қарши курашиш.\nЧет эл разведка хизматлари томонидан Хитойга қарши режалаштирилган кибер-жосуслик фаолиятларига қарши самарали тузилмаларни яратиш.\nЯнги авлод технологиялари томонидан тақдим этилган имкониятлар доирасида ҳарбий салоҳиятни қўллаб-қувватлаш, шунингдек, потенциал душман ҳарбий кучларининг муҳим инфратузилмаларига қарши қаратилган режалар ишлаб чиқиш.\nНишонга олинган минтақа ва маъмуриятларга қарши тармоқ технологияларига асосланган ахборот уруши стратегиясини ташкиллаштириш.\nАлбатта, бугун Хитой ҳам худди Россия сингари АҚШнинг интернетни бошқаришдаги глобал гегемонлигига барҳам беришни истайди. Шунинг учун ҳам у мазкур мақсад доирасида миллий дастурий таъминотни яратиш устида бош қотирмоқда.\nХитой АҚШ томонидан ишлаб чиқилган ижтимоий медиа дастурларидан ўз ёшларининг фойдаланишини назорат қилмоқда, интернет кузатувини кучайтирмоқда, жамоат майдонида wi-fi ва VPN дастурларидан фойдаланишни тақиқламоқда. Табиийки, ушбу ҳаракатлари ортидан у АҚШ ва бир қатор Ғарб давлатлари томонидан кескин танқид қилинмоқда.\n07:55 / 22.07.2020\nАхборот ва киберхавфсизлик таъминланган ташкилотлар Топ-10талиги аниқланди\n08:37 / 16.07.2020\nНомаълум хакерлар АҚШнинг таниқли шахсларининг Twitter саҳифаларини бузди\nКиберҳужум ва кибержосуслик: Эроннинг стратегик операциялари ҳақида


МИБ энергия ресурсларидан қарзи бўлган кам таъминланган оилаларга ёрдам бермоқда\nИжтимоий тармоқларда МИБ ходимлари ҳақида турлича фикрлар мавжуд. Бундай фикрлар аслида муассаса ташкил топгандан буён давом этиб келмоқда. Негаки айрим фуқароларимизга ҳисоби йўқ деб ўйланган электр, газ ва сувнинг тўлови мажбурий эканини айнан шу идора эгалари эслатиб қўйди. Жавоб ҳам...\nИшсиз фуқароларимизни иш билан таъминлаш ва ёшларимизни тадбиркорлик фаолияти билан шуғулланишларига кенг йўл очиб бериш масаласи бугуннинг муҳим вазифасига айланди.\nНаманган “Hyundai”и қачон конвейердан чиқади?\nНаманган вилояти ҳокими Хайрулло Бозоров Тошкентда Жанубий Корея компаниялари раҳбарлари билан учрашиб, қўшимча инвестиция шартномасини имзолади. Бу билан вилоятда барпо этилаётган Hyundai тижорат автомобиллари ишлаб чиқариш заводи қурилиши жадаллаштирилади.\nБанкнинг қурилиш саноатида улуши қандай?\n“Ўзсаноатқурилишбанк” акциядорлик тижорат банки қурилиш материаллари саноати соҳасидаги лойиҳаларни молиялаштириш учун 2019-2021 йилларда халқаро молиявий институтлар ва хорижий банкларнинг 500 миллион АҚШ долларидан кам бўлмаган миқдордаги узоқ муддатли имтиёзли кредит линияларини жалб қилиш ва фойдаланиш Иқтисодиёт ва саноат вазирлиги, “Ўзсаноатқурилишматериаллари”...\nShowing 181-200 of 912 items.


Ўзбекистон Республикаси Конституцияси қабул қилинганининг 26 йиллиги муносабати билан 7 декабрь куни “Ўзбекистон” халқаро анжуманлар саройида тантанали маросим бўлиб ўтди. Унда Президент Шавкат Мирзиёев халқимизни ушбу қутлуғ айём билан муборакбод этиб, мамлакатимиз ҳаётининг бир йилида рўй берган ўзгариш ва янгиланишлар ҳақида маъруза қилди.\n8 СИНФ ЎҚУВЧИСИ “SPARK” АВТОМАШИНАСИ СОҲИБИ БЎЛДИ\nЎЗБЕКИСТОНДА ЕТТИТА СУВ ОМБОРИ ҚУРИЛАДИ\nМУЗАФФАР ШАХМАТЧИЛАРИМИЗГА ПРЕЗИДЕНТ СОВҒАЛАРИ — “СПАРК” АВТОМАШИНАЛАРИ ТОПШИРИЛДИ\nҲУҚУҚИЙ ЯНГИЛИКЛАР ҲАҚИДА ИНГЛИЗ ТИЛИДА МАЪЛУМОТ БЕРУВЧИ ЯНГИ КАНАЛ ИШГА ТУШИРИЛДИ\nТОШКЕНТДА ОСИЁ ОТ СПОРТИ ФЕДЕРАЦИЯСИНИНГ БОШ АССАМБЛЕЯСИ ЎТКАЗИЛАДИ\n100 ГА ЯҚИН КЎНГИЛЛИ ТАЛАБАЛАР ҚОН ТОПШИРДИ\nКОНСТИТУЦИЯ — БАХТИМИЗ ҚОМУСИ\nРАҚОБАТ ВА У БИЛАН БОҒЛИҚ ТУШУНЧАЛАРНИНГ ТАЪРИФЛАРИ\nПОЙТАХТИМИЗДА ЯНГИ ЙИЛНИНГ БОШ АРЧАСИНИ ЎРНАТИШ БОШЛАНДИ\nБАҲОДИР ЖАЛОЛОВ ПРОФЕССИОНАЛ БОКСДАГИ НАВБАТДАГИ ҒАЛАБАСИ\nЖУРНАЛИСТЛАР УЮШМАСИГА ИСЛОМ КАРИМОВ КЎЧАСИ, 16-“А” УЙДАН ЖОЙ БЕРИЛАДИ\nЎзбекистон Республикаси Президенти Шавкат Мирзиёев 2017 йил 3 август куни мамлакатимиз ижодкор зиёлилари вакиллари билан учрашув ўтказди.\nУчрашувда Президентимиз ижодий ташкилотлар моддий-техник базасини мустаҳкамлаш юзасидан бир қатор қарор лойиҳалари тайёрланаётганлигини маълум қилди.\n“Ўзбекистон Журналистлари ижодий уюшмасининг тўлақонли фаолият юритишини таъминлайдиган молиявий механизм, орадан 20 йилдан ошиқ муддат ўтган бўлса-да, ҳали-ҳануз аниқ белгиланмаган. Уюшмани алоҳида бино билан таъминлаш масаласи ҳам неча йиллардан бери ечилмай келмоқда. Шунинг учун Ўзбекистон Журналистлари ижодий уюшмасининг фаолиятини такомиллаштириш ва моддий-техник базасини кучайтириш бўйича қарор лойиҳаси устида иш олиб борилмоқда”, — деди Президент.\nУшбу қарорда Уюшманинг молиявий манбаларини аниқлаш, вилоят бўлимларининг моддий-техник базасини кучайтириш, Уюшма ходимларининг меҳнат шароитларини яхшилаш каби масалалар ҳам ўз амалий ифодасини топади.\n“Ёзувчилар уюшмаси йил охирига қадар янги бинога кўчиб ўтиши муносабати билан унинг Ислом Каримов кўчаси, 16-“А” уйда жойлашган идораси Журналистлар ижодий уюшмасига берилишини сизларга маълум қилмоқчиман”, —дея қайд этди Шавкат Мирзиёев.\nУчрашувда давлатимиз раҳбари юртимиздаги етакчи ижодий ташкилотларнинг “дўстлари клублари”ни ташкил этиш, уларга йирик корхона, банк ва компанияларни ҳомий сифатида бириктириб, шартнома асосида уларнинг доимий ҳамкорлигини йўлга қўйиш таклифини билдирди. Тадбирда маълум қилинишича, Ўзбекистон Журналистлари ижодий уюшмасига – Республика товар-хомашё биржаси ҳомий бўлиш ташаббуси билан чиққан.


Саҳодат Отахонова: “Мен тенгликни истайман”\n11 май 2021, Тошкент вақти: 17:52\nhttp://tbn0.google.com/images?q=tbn:GJW1FAnFIGeFIM:http://yangidunyo.com/wp-content/uploads/2007/10/uzbek-map-flag-emblem.jpg “Давр менинг тақдиримда” эшиттиришининг бу галги қаҳрамони андижонлик инсон ҳуқуқлари ҳимоячиси Саҳодат Отахонова кўпчилик тенгқурлари қатори ўрта мактабни битиргач, ҳуқуқшунос бўлишни орзу қилган эди.\nАммо ўқишга кира олмагач, тиббиёт билим юртини битириб ҳамшира бўлди.\nБундан 16 йил олдин Саҳодат ўз ҳаëтининг бу тарзда ривожланишини ўйламаган ҳам эди.\n“Мен умуман ҳаëтим бошқача бўлади, деб тасаввур қилардим. 16 йилнинг 13 йили мен учун ажойиб ўтган. Ҳар томонлама яхши ўтган. Кейинги 4 йилда менинг ҳаëтим алғов-далғов бўлиб кетди”- дейди С.Отахонова.\n“Инсон ҳуқуқлари ҳимоячиси” тушунчаси ўзбек зеҳниятида нисбатан янги бир англамдир. Саҳодат ҳам ўзи дуч келган ҳақсизлик боис инсон ҳуқуқларини ҳимоя қилиш ҳаракатига қўшилди.\n“Балки Аллоҳ мени инсон ҳуқуқларини ҳимоя қилишга сабабчи қилиб қўйгандир. Аслини олганда ҳаëтимда қандайдир нохушлик пайдо бўлган. 1999 йилда бизнинг юқумли касалликлар шифохонамизда ойлик берилмаган. Кейин мен уларга: “Бу ерда катта пул айланиши бўляпти. Одамларни нимага қийнайсизлар?” деб айтдим ва шу гапим учун мен шифохонадан қувғин қилиндим. Қувғин қилишди, десам бўлмас-ку, штатлар қисқарди, деб мени 1,5 ставкамни 1 га туширишган. Мен шундан кейин “Бирлик” партиясига қўшилганман. Мен олдинлари инсон ҳуқуқларини ҳимоя қилиш ташкилотлари борлиги ҳақида билмас ҳам эдим. Менга ҳеч ким ўргатмаган бўлса ҳам биринчи бўлиб якка ўзим иш ташлаш қилиб, намойиш ўтказиб юрганман. Кейин инсон ҳуқуқлари ташкилотлари мен ҳақимда эшитиб ëнимга келиб гаплашгандан кейин “Бирлик халқ ҳаракати” партияси низомини ўқиб, бу партияга аъзо бўлганман. Кейин инсон ҳуқуқларини ҳимоя қилиш ташкилотида фаолият юргиздим ва ҳозирги кунда ҳам фаолиятимни давом эттирмоқдаман”,- дейди С.Отахонова.\nКейин Саҳодат онасидан айрилди, кейин эса Андижон қирғини...\n- Онам вафот этиб, отам қўлида қолдим. Шунинг учун ҳаëтим алғов-далғов бўлган. Балки ўша пайтда ҳам оғир кунлар кўргандирман, лекин у пайтларда онам тирик бўлгани учун юрагим бутун эди. У пайтларда оғир кунларни сезмаганман. Шу 3 йил давомида ҳаëтим умуман остин-устун бўлиб кетди. Андижон воқеалари ҳамма сингари мен учун ҳам даҳшатли бўлди. Қандай ҳис қилардим ўзимни?! Одамлар ўлган, ўзбеклар бир-бирини ўлдирган. Андижон воқеаларидан кейин биз Андижонда анча кун юрганмиз. Нима бўляпти деб. Ўша юрган пайтимда мен бир нарсага амин бўлганманки, ўзим ҳис қилиб туриб, Худодан ҳеч қачон уруш бўлмаслигини сўраганман. Чунки қийинчилик, одамларнинг қўрқиб юриши, ҳамма ëқ хароба бўлиб ëтганини кўриб туриб нима бўлса ҳам уруш бўлмасин, деганман. Биласизми, ўшандан кейин кирди-чиқди тўхтаб, нон нархи 500 сўмдан 1500 сўмгача кўтарилиб кетган. Бу дегани мардикорлик қилиб топиб егандан ҳам баттар бўлиб кетган, дегани.\nЎзбекистонда кўпчилик сиëсатга аралашмасликни маъқул кўради. “Шум бола” фильмидаги сиëсатга аралашмаслик ҳақида гапирган ҳожи бобонинг гапи ўзбек зеҳниятининг бир қирраси каби кўринади. “Сиëсатда сенга пишириб қўйибдими”, дейилади халқ орасида. Саҳодат бу фикрга қўшилмайди.\n“Биласизми, мен сиëсатга қизиқаман. Сиëсатга аралашманг, деган одамнинг ўзи балки қонунни унча яхши билмаса керак. Лекин қонунни билган одам катта-кичик бўлишидан қатъи назар, тўғри сиëсатга аралашсангиз қанча қийналсангиз ҳам охирида барибир сизнинг ҳақлигингиз чиқади. Ҳақиқат эгилади, букилади, аммо синмайди. Тепада олий ҳакам уни кўриб туради-ку! Мен ҳақиқатни гапиришга, қонун доирасидан чиқмаган ҳолда тўғри иш олиб боришга ҳаракат қиламан. Сиëсатга аралашди, дегани ҳамма ëқни ағдар-тўнтар қилиб юборди, дегани эмас. Лекин ўз эркин фикрингиз бўлиши керак. Мен бошқаларнинг эркин фикрини қадрлайман. Билишимча, Ўзбекистоннинг ҳар бир фуқароси ўз эркин фикрини билдиришга ҳақли”- дейди Саҳодат.\nОзодлик: Сафдошларингиз Мўътабар Тожибоева, Умида Ниëзоваларнинг куни бошингизга тушишидан қўрқмайсизми?\nС.Отахонова: Нигора Ҳидоятованинг битта шиори бор: Худо насиб қилса, бир тола сочим ерга тушади. Мен ҳам худди шуни айтаман. Агар Худо бошимга шу ишларни солмайман деса, солмайди.\nОзодлик: “Озод деҳқонлар” партияси раҳбари Нигора Ҳидоятова сизга идеалми? Нигорадай бўлишни орзу қиласизми?\nС.Отахонова: Жуда ҳам. Мен уни ҳурмат қиламан, у кишидай бўлишни орзу қиламан, у кишидай бўлишга ҳаракат қиламан. У ниҳоятда дадил, иродали. Аëл киши бўлишига қарамай, мен билган партия раҳбарларидан кўра ҳам дадилроқ. Мен уни Тўмарисга ўхшатаман. Мен Нигора опанинг ҳар битта гапини қадрлайман. Мен у киши билан кўп мулоқотда бўлганман. У кишининг ҳар бир гапи, дадиллиги менга ëқади.\nСаҳодат ўзбек жамиятида аëлларга ҳам кенг йўл берилиши керак, деб ҳисоблайди.\nС.Отахонова: Биз оилада 5 қиз, 2 ўғилмиз.\nОзодлик: Опаларингиз нима қиляпти ҳозир?\nС.Отахонова: Опаларим ҳаммаси уй бекаси. Биттасининг ери бор. Биттаси маҳалла қўмитасида ëрдамчи бўлиб ишлайди. Қолганлари уйда ўтиради.\nОзодлик: Улар сизнинг сиëсат билан шуғулланишингизга қандай қарайди?\nС.Отахонова: Аввалига қарши чиқишган. Ҳозир ўрганиб қолишди. Бошда ота-онам ҳам қарши бўлган. Онам раҳматли қўллаб-қувватларди, лекин отам қарши бўлган.\nОзодлик: Аëл киши уйда ўтириб овқатини пиширсин, дейишади. Сиз бунга қандай қарайсиз?\nС.Отахонова: Билмадим, лекин мен аëлларнинг тенглигини хоҳлайман. Мен олдин ҳам айтганман, ҳозир ҳам айтаман: аëлларнинг қонун олдида жавобгарлиги тенгми, уларнинг эркин фикр билдириши ҳам бўлиши керак. Аëллар ҳам эркин фикрини айтиши керак. Улар ҳам ишлаши, оғир-енгилни кўриши, жамиятда нималар бўлаëтганини билиши, қанақа тузум бўлаëтганини билиши керак. Эскилик сарқитлари қолиши керак. Аëллар ҳам эркаклар билан тенг ҳуқуқли бўлиб ишлаши керак. Сиëсатда ҳам тенг бўлиши керак.\nОзодлик: Ҳозир тенг эмасми?\nС.Отахонова: Ҳозир баъзи бир жойларда тенг эмас. Қонунда тенг одамлар фикри бўйича тенг эмас. Кимга қараманг: “Сиз аëл кишисиз. Уйда ўтирсангиз бўлмайдими? Ишлаб нима қиласиз? Ишни эркаклар қилсин”, дейишади. Мен бунга умуман қаршиман. Қонун олдида Ўзбекистоннинг ҳар битта фуқароси ўзининг шахсий фикрига эга бўла олиши керак.\nОзодлик: Сиз бошдан кечирган кейинги 16 йиллик ҳаëтингизни фарзандларингизга раво кўрган бўлармидингиз?\nС.Отахонова: Билмадим. Фарзандларим бундан яхши яшасин, деган бўлардим. Қийналмасдан яшасин, деган бўлардим. Лекин биласизми, яна битта нарса бор: ҳозир мен гапираëтган гаплар балки ëқар, балки ëқмас. Бизнинг ўтмишдаги одамлар қийинчилик кўриб, битта, яримта нонга хор-зор бўлиб, кейин биз енгилроқ ҳаëтга ўтганмиз. Ота-боболаримиз осойишта, яхши ҳаëтни тузган. Биз ўша оғир ҳаëтни кўрмаганлигимиз учун балки мана шу ҳаëтга чидай олмаëтган бўлишимиз мумкин. Лекин битта нарса борки, ëмон ҳаëт кўрмасдан туриб барибир яхшисига етиб бўлмайди. Бу нарса ўтмишдан ҳам маълум. Ҳеч ким фарзандига оғир ҳаëтни раво кўрмайди-ку, лекин фарзандларимнинг оғир бўлмаса ҳам қийинчиликларни кўришини истайман. Агар бўлса фарзандларим. Ана шунда, менимча, одамлар бир-бирининг қадрига етиб, меҳр-оқибат кучайса керак.


“Ўзбекнефтгаз” АЖ Иқтисод ва режалаштириш департаменти берган маълумотга кўра, жорий йилнинг 6 сентябрь – 10 сентябрь кунлари 1 баррель Brent нефтининг ўртача котировкаси – 72,67 долларни, бунда минимал кўрсаткич – 71,76 долларни, максимал кўрсаткич – 73,48 долларни ташкил этди.\n• Аи-80 маркали – ўртача 7 333,6 минг сўм (минимал – 7 292,0 минг сўм, максимал – 7 366,6 минг сўм);\n• Аи-91 маркали – ўртача 8 566,7 минг сўм (минимал – 8 518,1 минг сўм, максимал – 8 605,2 минг сўм);\n• Аи-92 маркали – ўртача 8 731,2 минг сўм (минимал – 8 681,7 минг сўм, максимал – 8 770,5 минг сўм);\n• Аи-95 маркали – ўртача 9 893,5 минг сўм (минимал – 9 837,4 минг сўм, максимал – 9 938,0 минг сўм).\n• ЭКО маркали – ўртача 10 359,9 минг сўм (минимал – 10 303,4 минг сўм, максимал – 10 427,1 минг сўм);\n• Евро-4 маркали – ўртача 10 533,8 минг сўм (минимал – 10 476,4 минг сўм, максимал – 10 602,1 минг сўм);\n• Евро-5 маркали – ўртача 10 755,2 минг сўм (минимал – 10 696,6 минг сўм, максимал – 10 825,0 минг сўм).


Хабиб Нурмагомедов: Кейингиси ким? / Olamsport.com\nХабиб Нурмагомедов: Кейингиси ким?\nТеглар : Хабиб НурмагомедовUFC\nUFC чемпиони Хабиб Нурмагомедов дастлабки ҳимоя жангини ўтказди ва унда Конор МакГрегорни мағлубиятга учратди.\nЭнди у навбатдаги жангини кимга қарши ўтказиши кўплаб муҳокамаларга сабаб бўлмоқда. Ҳозирча учта вариант бу борада эҳтимолга яқинроқ бўлиб турибди.\nБунга энг яқин вариант енгил вазндаги таниқли спортчилардан бири Тони Фергюсондир. У анчадан бери чемпионлик жангини ўтказишга лойиқ. Бироқ, жароҳатлар Тонига ҳалал бериб келмоқда. Бунгача унинг Хабибга қарши ўтказилиши лозим бўлган тўртта жанги бекор қилинган.\nШунингдек, Нурмагомедов камарни илк маротаба қўлга киритганида Жор Сен-Пьерга қарши жанг қилиш истаги борлигини айтиб ўтганди. Тўғри, у нисбатан оғирроқ вазн тоифасидаги дивизионда жанг қилади. Бироқ, Хабиб билан жанг учун у вазнини камайтиради.\nКонорга қарши реванш\nИрландиялик спортчи реваншга тайёр эканлигини айтиб ўтганди. Бироқ, энди Нурмагомедов бунга рози бўладими? UFCнинг ўзига бу керакми? Назорат қилиш қийин бўлган икки спортчини яна октагонга ташлаш навбатдаги тартибсизликларга сабаб бўлиши мумкин. Бироқ, ишлаб олиниши мумкин бўлган мўмайгина пул реванш ташкил этишга сабаб бўлиши мумкин.\nХориж сайтлари асосида тайёрланди


Азитромицин-RNP – medu.uz – Дорилар ҳақида маълумотлар ўзбек тилида\nHome Йўриқномалар Азитромицин-RNP\nПрепаратнинг савдо номи: Азитромицин-RNP\nФаол модда: азитромицин (азитромицин дигидрати кўринишида) 250 мг ёки 500 мг;\nЁрдамчи моддалар: маккажўхори крахмали, магний стеарати.\n500 мг ва 250 мг ли дозалар учун капсула рақами мувофиқ равишда 00 ва 1.\n250 мг ли доза учун – капсуланинг корпуси ва қопқоқчасининг ранги – сариқ ёки корпуси – сариқ ва қопқоқчаси- қизил, ёки корпусининг ранги – оқ, қопқоқчаси – қизил.\n500 мг ли доза учун – корпусининг ва қопқоқчасининг ранги – оқ ва корпусининг ва қопқоқчасининг ранги – қизил.\nКапсуланинг ичидагиси: оқ ёки сарғиш тусли оқ рангли кукун ёки гранулалар.\nКенг таъсир доирасига эга антибиотик. Макролид антибиотикларининг янги кичик гуруҳи – азалидларнинг биринчи вакилидир. Бактериостатик таъсир намоён этади.\nРибосомаларнинг 50S суббирлиги билан боғланади, пептидтранслоказани трансляция босқичида cусайтиради ва оқсил синтезини бостиради, бактерияларнинг ўсиши ва кўпайишини секинлаштиради. Яллиғланиш ўчоғида юқори концентрациялари ҳосил қилинганда бактерицид таъсир кўрсатади. Азитромицинга қуйидагилар сезгир:\nграммусбат кокклар: Streptococcus pneumoniae, St. pyogenes, St.agalactiae, CF ва G гуруҳи стрептококклари, Straphylococcus aureus, St.viridans; грамманфий бактериялар: Haemophilus influenzae, Moraxella catarrhalis, Bordetella pertussis, B.parapertussis, Legionella pneumophila, H.ducrei, Campylobacter jejuni, Neisseria gonorrhoeae ва Gardnerella vaginalis;\nайрим анаэроб микроорганизмлар: Bacteroides bivius, Clostridium perfrtngens, Peptostreptococcus spp.;\nшунингдек Chlamydia trachomatis, Mycoplasma pneumoniae, Ureaplasma urealyticum, Treponema pallidum, Borrelia burgdorferi.\nАзитромицин эритромицинга чидамли граммусбат бактерияларга нисбатан фаол эмас.\nКислотали муҳитга чидамли, липофил, меъда-ичак йўлларидан тез сўрилади. 500 мг бир марта қабул қилинганидан кейин биокираолишлиги – 37% («биринчи ўтиш» самараси), максимал концентрация (Сmах) (0,4 мг/л) 2-3 соатдан кейин ҳосил бўлади, эҳтимолий тақсимланиш ҳажми – 31,1 л/кг, оқсиллар билан боғланиши қондаги концентрациясига тескари пропорционал ва 7-50% ни ташкил қилади, ярим чиқарилиш даври (Т1/2)-68 соат. Плазмадаги барқарор даражасига 5-7 кундан кейин эришилади. Гистогематик тўсиқлар орқали осон ўтади ва тўқималарга тушади. Инфекция жойига шунингдек фагоцитлар, полиморфядроли лейкоцитлар ва макрофаглар томонидан ташилади ва у ерда бактериялар иштирокида ажралиб чиқади.\nҲужайра мембраналари орқали ўтади (хужайра ичидаги қўзғатувчилар чақирган инфекцияларда самарали). Тўқималар ва ҳужайралардаги концентрацияси плазмадагига нисбатан 10-50 марта юқори, инфекция ўчоғида эса – соғлом тўқималардагига қараганда 24-34% юқори.\nЮқори (антибактериал) даражаси охирги доза қабул қилинганидан кейин тўқималарда 5-7 кун давомида сақланади. Овқат қабул қилиш фармакокинетикасини (дори шаклига қараб) аҳамиятли ўзгартиради: капсулалар – Сmах (52% га) ва эгри ости майдони “концентрация-вақт) (AUC) (43% га) пасаяди; суспензия – Сmах (46% га) ва AUC (14% га) ошади; таблеткалар – Сmах (31% га) ошади, AUC ўзгармайди. Жигарда метил гуруҳини йўқотиб, фаоллигини йўқотади. Плазма клиренси – минутига 630 мл. 50% сафро билан ўзгармаган ҳолда, 6% – сийдик билан чиқарилади. Кекса ёшдаги эркакларда фармакокинетик параметрлари ўзгармайди, аёлларда – Сmах (30-50% га) ошади, 1-5 ёшли болаларда – Сmах, Tl/2, AUC пасаяди.\nПрепаратга сезгир микроорганизмлар чақирган инфекцион — яллиғланиш касалликлар:\nнафас йўлларининг юқори бўлимларининг ва ЛОР-аъзоларининг инфекциялари (ангина, синусит, тонзиллит, ўрта отит);\nнафас йўлларининг қуйи бўлимларининг инфекциялари (бактериал ва атипик пневмониялар, бронхит);\nсийдик-жинсий йўлларининг инфекциялари (асоратланмаган уретрит ва/ёки цервицит);\nмеъда ва ўникки бармоқ ичакнинг Helicobacter pylori билан ассоциацияланган касалликлари.\nАзитромицин ичга, суткада 1 марта қабул қилинади. Препаратни албатта овқатдан 1 соат олдин ёки овқатдан 2 соат дан кейин, етарли миқдордаги суюқлик билан қабул қилиш керак.\nНафас йўлларининг юқори ва қуйи бўлимларининг, тери ва юмшоқ тўқималарининг инфекцияларида – суткада 500 мг дан 3 кун давомида (курслик доза – 1,5 г).\nАсоратланмаган уретрит ва/ёки цервицитда – бир марта 1 г.\nЛайма (боррелиоз) касаллигида бошланғич босқичини (erythema migrans) даволаш учун – биринчи куни 1 г дан ва 500 мг дан ҳар куни, 2-нчи кундан 5-нчи кунгача (курслик дозаси – 3 г).\nМеъда ва ўникки бармоқ ичакнинг Helicobacter pylori билан ассоциацияланган яра касаллигида – суткада 1 г дан мажмуавий даволаш таркибида 3 кун давомида.\nПрепаратнинг 1 дозасини қабул қилишни ўтказиб юборилганида, ўтказиб юборилган дозани иложи борича эртароқ, кейингиларни – 24 соатлик танаффус билан қабул қилиш керак.\nМарказий нерв тизими ва периферик нерв тизими томонидан: бош оғриғи, бош айланиши, уйқучанлик, кучли толиқиш.\nОвқат-ҳазм қилиш тизими томонидан: кўнгил айниши, диарея, абдоминал оғриқлар, метеоризм, холестатик сариқлик, жигар ферментлари фаоллигини ўртача ошиши, сохтамембраноз колит, мелена.\nЮрак-қон томир тизими томонидан: кўкрак қафасида оғриқ, қоринчалар аритмияси, шу жумладан қоринча тахикардияси ва PQ интервали узайган пациентларда “torsade de pointes”.\nАллергик реакциялар: тери тошмалари, фотосенсибилизация, ангионевротик шиш, эозинофилия.\nБошқалар: вагинитлар, нефритлар, кандидозлар, нейтрофилия, нейтропения.\nМакролидларга юқори сезувчанлик, жигар ва буйраклар фаолиятини яққол бузилишлари, ҳомиладорлик, эмизиш даври, 12 ёшгача бўлган болалар.\nШохкуя алкалоидлари, дигидроэрготаминнинг таъсирини кучайтиради. Дори воситаларининг (шу жумладан карбамазепин, шохкуя алкалоидлари, вальпроат кислотаси, гексобарбитал, фенитоин, дизопирамид, бромокриптин, теофиллин ва бошқа ксантин ҳосилалари, перорал гипогликемик воситаларнинг) чиқарилишини секинлаштиради, концентрацияси ва заҳарлилигини оширади.\nГепарин билан фармацевтик жиҳатдан номутаносиб. Алюминий, магний сақловчи антацидлар, этил спирти ва овқат азитромициннинг ичакда сўрилишини камайтиради. Тетрациклин ва хлорамфеникол азитромицинни таъсирини оширади (синергизм), линкозамидлар – камайтиради.\nПрепаратни юрак аритмиялари бўлган беморларда, аритмияларнинг кечишини ёмонлаши мумкинлиги туфайли эҳтиёткорлик билан қўлланади. Препаратни сафро билан чиқарилиши туфайли жигар касалликларида, ўзига хос эҳтиёткорлик талаб этилади. Азитромицин ва алюминий ва магний сақловчи антацидларни юборишлар орасида 2 соатлик интервалга амал қилиш тавсия қилинади.\nПрепаратни ҳомиладорликда ва эмизиш даврида фақат она учун кутилаётган даволаш самараси, ҳомила ва бола учун бўлган потенциал хавфдан устун бўлган ҳолларда қўллаш мумкин.\nПрепаратни лактация даврида қўллашнинг зарурати бўлганида эмизишни тўхтатиш тўғрисидаги масалани ҳал қилиш керак.\nАзитромицин дозасини ошириб юборилиши тўғрисида ҳеч қандай хабарлар йўқ. Макролидлар гуруҳига мансуб антибиотикларнинг дозасини ошириб юборилиши эшитишни пасайиши, кўнгил айниши, қусиш ва диарея билан ифодаланади. Бундай ҳолларда симптоматик даволаш ўтказилади.\nКапсулалар 250 мг №6, 500 мг №3 контур уяли ўрамда.\nҚуруқ, ёруғликдан ҳимояланган жойда, 25оС дан паст ҳароратда сақлансин.


Эркин Халилов тўрт кишига қарши курашади\nТошкент шаҳридаги 2-Дархон сайлов округидан Қонунчилик палатаси депутатлигига бериладиган битта мандат учун беш нафар номзод кураш олиб боради.\nМазкур округ сайлов комиссияси котиби Эркин Умарохуновнинг сўзларига қараганда, округдан Халқ демократик партияси, Либерал демократик партияси, “Фидокорлар” ва “Миллий тикланиш” партияларидан биттадан номзод, ташаббус гуруҳи орқали эса Олий Мажлиснинг амалдаги раиси Эркин Халиловнинг номзоди кўрсатилган. Айни пайтда номзодларнинг ташвиқот кампаниясини ўтказиш бўйича ишлар олиб борилмоқда. Келгуси ҳафтадан (сайловга 20-25 кун қолганда) номзодларнинг сайловчилар билан учрашувлари бошланади.\n“Озодлик” мухбири мазкур округдаги бир неча сайлов участкаларида бўлди. Айтиш жоизки, ҳозирги кунда сайлов кайфияти фақат сайлов участкаларидагина сезилмоқда. Фуқаролар эса бу жараёнга бефарқ эканини билдиряпти.\nДархон сайлов округидаги 92-сайлов участкаси раҳбари Нурия Чориеванинг таъкидлашича, ҳали участкага номзодлар ҳақидаги маълумотлар берилгани йўқ. Шунинг учун сайловчилар бу участкадан кимга овоз беришини билмайди.\n“Озодлик” мухбири билан суҳбатда бўлган фуқароларнинг аксарияти ўзи яшаётган сайлов участкасидан кимнинг номзодини қўйилганини билмаслиги, умуман бу жараёнга қизиқиш билдирмаётганини маълум қилди.\nСуҳбатдош аёл эса сайлов ҳақида фақат телевизор ва радиодан эшитиб бораётганини айтди.\n“Сайловга бир ойдан кам вақт қолди. Ҳали ҳеч ким бизга келиб фалон киши депутат бўлмоқчи, деб айтгани йўқ. Одамлар ким депутат бўлиши ҳозирдан маълум, шунинг учун сайловга бормасак ҳам бўлади, деб ўйлаяпти”, деди суҳбатдош.\nТаъкидлаш жоизки, одамлар сайловга ишонч бирдирмаса ҳам сайланадиган депутатлар халқ учун бирорта яхши иш қилишига умид билдирди.


Ўзбекистон Миллий Паралимпия ассоциациясига янги раҳбар сайланди – Ўзбекистон миллий олимпия қўмитаси\nБугун МОҚда Ўзбекистон Миллий Паралимпия ассоциациясининг навбатдан ташқари ҳисобот-сайлов конференцияси бўлиб ўтди. Унда Жисмоний тарбия ва спорт вазирининг биринчи ўринбосари Ойбек Касимов, МОҚ вице-президентлари Азиз Камилов ҳамда Сакен Полатов, шунингдек, спорт жамоатчилиги иштирок этди. Конференцияда кун тартибига қўйилган асосий масала ассоциациянинг амалдаги раиси Улуғбек Мирҳайдаровнинг ўз хоҳишига кўра лавозимидан озод этилиши бўйича ёзган аризасини кўриб чиқиш ва унинг ўрнига янги раҳбар сайлаш бўлди.\nТадбир якунига етгач, барча Миллий Паралимпия ассоциациясида жам бўлди. У ерда МОҚ президенти Рустам Шоабдураҳмонов Паралимпия ассоциацияси мутасаддилари, спортчи ва тренерлар билан суҳбатлашди. МОҚ президенти учрашув давомида ташкилот аъзоларига янги раҳбарни яна бир бор таништириб, М.Ташходжаевнинг фаолиятида омад тилади.


Достон Турсунов: Японларнинг таклифи мен учун сюрприз бўлди\n22 декабрь, 2018, 09:05\nЯпониядаги легионерларимиз сони 2тага етди.\nЧемпионатимизда қишки танаффус эълон қилинган бир пайтда футболчиларнинг бозори фаоллашиб қолади. Айниқса, ўзбекистонлик ўйинчиларнинг легионерга айланаётганини кўриш ёқимли. Ўтган ҳафтада бир эмас, икки нафар футболчимиз бирданига хориж клублари билан шартномалар имзолашди. Аввалига “Локомотив” аъзоси бўлган ярим ҳимоячи Икром Алибоев Жанубий Кореянинг “Сеул” клубининг янги футболчисига айланган бўлса, “Нефтчи”да тўп сурган ҳимоячи Достон Турсунов Япония биринчи дивизиони вакили – “Ренофа Ямагучи” жамоаси билан шартнома тузди. Алибоевнинг фаолиятини хорижда давом эттириши шундоқ ҳам кутилаётган воқеа эди. Бироқ Турсуновнинг Япония клуби билан келишувга эришишини деярли ҳеч ким кутмаганди.\nЛекин Достон Турсунов бу йил катта ўсишга эришди. Хабарингиз бўлса, йил бошида Ўзбекистон олимпия терма жамоаси таркибида U-23 Осиё чемпиони бўлди. Кейинчалик эса Эктор Купернинг назарига тушди ва миллий терма жамоага жалб этила бошлади. Тўғри, у ички чемпионатда “Нефтчи” билан муваффақиятсизликка учради. Аммо футболчининг ўйин савияси бошқаларникига қараганда юқорироқ эканлиги сезилиб турди. Бунинг устига унда ҳимоячи бўлиш учун барча фазилатлар бор. Бўйи ва жуссаси ҳақиқий ҳимоячиларникига жуда мос тушади. Японлар ҳам Турсуновни бежизга таклиф қилишмаган. Бунгача яна бир ҳамюртимиз Фозил Мусаев ҳам ушбу чемпионатда тўп суриб келаётганидан хабарингиз бўлса керак. Энди уларнинг сони иккита бўлди. Ўтган ҳафтада кунчиқар юртга бориб, шартномага қўл қўйиб келган Достон дарҳол миллий терма жамоа билан Туркиядаги йиғинга жўнаб кетди.\n- Достон, Япониянинг “Ренофа Ямагучи” клуби билан шартнома тузганингиз кўпчиликнинг эътиборини ўзига тортди. Айтинг-чи, сизни кунчиқар юртга етаклаган нарса нима бўлди?\n- Японияликларнинг қизиқиши ҳақида айтишди ва у ерга бордим. Японияга мени нима етаклади? Япония футболи шахсан ўзимга ёқади. У ерда Фозил Мусаев ҳам ўйнайди. Фозил ака Японияда ўзингни кўрсатсанг, бу ердан Европага кетишинг осонроқ бўлади дегани учун ушбу таклифни танладим.\n- Фозил Мусаев яна қандай маслаҳатлар берди?\n- Япониядан тушган таклифдан сўнг биринчи навбатда Мусаевдан маслаҳатлар олдим. У менга керакли гапларни айтди ва бунга амал қиламан. Насиб қилса, Фозил аканинг маслаҳатларига қулоқ солсам, тез орада янги жамоамга мослашиб кета оламан.\n- Қанча муддатга шартнома туздингиз?\n- Икки йилга.\n- Японияга бориб янги жамоангиз билан танишдингиз. Дастлабки таассуротлар қандай?\n- Ҳа, у ерга бориб яратилган шароитлар билан яқиндан танишдим. Ҳаммаси фақат футбол учун яратилган. Бундай шароитлар камдан-кам бўлади деб ўйлайман. Лекин ҳали янги жамоадошларим билан кўришганим йўқ. Чунки улар ҳозирча таътилда.\n- Афсуски, “Нефтчи” билан муваффақиятсизликка учрадингиз. Лекин шунга қарамай, японлар сиз билан ҳамкорлик қилишни исташди. Бу борада сизни терма жамоалардаги ўйинларингиз орқали кузатишган бўлишса керак-а?\n- Албатта, “Нефтчи” жамоаси билан қуйи лигага тушиб кетдик ва бундан афсусдаман. Чунки “Нефтчи” менинг севимли жамоам. Аммо сиз айтган гапингизда жон бор. Япония жамоалари менинг терма жамоалардаги ўйинларимни кузатишган бўлишса керак. Шунга асосан мени таклиф қилишди ва бундан жуда хурсандман.\n- Жорий мавсумда “Нефтчи”нинг асосий муаммоси нимада бўлди деб ўйлайсиз?\n- “Нефтчи”нинг асосий муаммосими? Тўғриси, билмадим. Назаримда ўзимиз яхши ўйин кўрсата олмадик деб ўйлайман. Ўйинлар давомида бўшашиб қолдик, назаримда.\n- Шу ўринда якунига етаётган йил сиз учун икки хил таассурот қолдирди дейиш мумкинми?\n- Ҳа, шундай. Аммо эндиликда янги фаолиятим ўзим учун ҳам жуда қизиқарли туюлмоқда. Муҳими, 2019 йилни легионер сифатида бошлашимдан хурсандман.\n- Айни пайтда Эктор Купер сизни терма жамоа йиғинларига жалб этяпти. Нима деб ўйлайсиз, легионерга айланганингиз Осиё Кубогида иштирок этиш имкониятингизни янада ошириши мумкинми?\n- Албатта, Эктор Куперга раҳматимни айтаман. Гарчи жамоам билан охирги ўринни эгаллаган бўлсак-да, у менга эътибор беряпти, ўйинимда ниманидир кўряпти. Асосийси, бош мураббий менга ишоняпти. Шунинг учун бор кучимни ишга солиб бўлса ҳам мураббийнинг ишончини оқлайман деган умиддаман. Осиё Кубогида ҳам терма жамоамиз учун боримни беришга тайёрман.\n- Энди янги клубингизга қачон қўшиласиз?\n- Насиб қилса, янги жамоамга февраль ойида қўшиламан. Осиё Кубогидан кейин бор эътиборимни “Ренофа Ямагучи” жамоасига қаратаман.\n- Одатда аутсайдер ёки қуйи лигага тушиб кетган жамоа футболчисининг легионерга айланиши қийин масала, боз устига Японияга?! Шундай экан, бу сиз учун сюрприз бўлдими?\n- Албатта, бу таклиф мен учун сюрприз бўлди. Улар менга ишонишдими, демак ўзимни кўрсатишим шарт. Бу эса менинг футболчи сифатида янада ўсишимга туртки беради. Япония биринчи дивизионида ҳам савия юқори даражада.


Японияда докторликка эришган Умиджон: Ўзбекистонда ишлаш мен учун шараф - 23.09.2017, Sputnik Ўзбекистон\nЯпонияда докторликка эришган Умиджон: Ўзбекистонда ишлаш мен учун шараф\nЎзбекистонлик Умиджон Маҳмудов 29 ёшида Япониянинг Хосей университетида докторлик диссертациясини ҳимоя қилди ва сиёсатшунослик фанлари доктори унвонига эришди 23.09.2017, Sputnik Ўзбекистон\n18:06 23.09.2017 (янгиланди: 07:52 25.09.2017)\n© Facebook29 летний доктор политических наук Умид Махмудов\nЎзбекистонлик Умиджон Маҳмудов 29 ёшида Япониянинг Хосей университетида докторлик диссертациясини ҳимоя қилди ва сиёсатшунослик фанлари доктори унвонига эришди\nТОШКЕНТ, 23 сен — Sputnik, Дилшодбек Асқаров. Ўзбекистон истеъдодларга бой. Уларнинг муваффақиятлари ҳақида деярли ҳар куни эшитамиз, ўқиймиз. Ана шундай ёшлардан бири Умиджон Маҳмудов бўлиб, у Япониянинг Хосей университетида докторлик диссертациясини ҳимоя қилди ва сиёсатшунослик фанлари доктори унвонига сазовор бўлди.\nИлм-фанга қизиқиш, олимликка интилиш Умиджоннинг қонида бор. Унинг бобоси Муҳсин Қодиров Ўзбекистон фан арбоби, санъатшунослик фанлари доктори, профессор бўлган, бувиси Дилбар Маҳмудова эса Ўзбекистонда хизмат кўрсатган журналист. Умиджоннинг отаси профессионал рассом, доцент бўлиб, Камолиддин Беҳзод номидаги миллий рассомлик ва дизайн институтида дарс беради, онаси эса театршунос профессор, узоқ йиллардан буён Ўзбекистон давлат санъат ва маданият институтида фаолият кўрсатади.\nЎзбекистон ТИВ раҳбари "Марказий Осиё + Япония" мулоқотида иштирок этди\n1 Май 2017, 16:20\nУмиджон Тошкент давлат шарқшунослик институти қошидаги академик лицейда ўқиётганида япон тилини ўргана бошлаган. Ўша пайтларда унда Японияда ўқиш истаги уйғонган. Лицейни битириб шарқшунослик институтининг халқаро муносабатлар факультетига ўқишга кирган Умиджон иккинчи курсдалигида япон тилидан имтиҳонда биринчи ўринни қўлга киритиб Японияда ўқиш ҳуқуқини қўлга киритди.\nХосей университетининг ҳуқуқ факультетида таълим олган Умиджон Тошкентга қайтгач, "Япон-Америка ҳарбий иттифоқчилиги мисолида Узоқ Шарқдаги хавфсизлик масалалари" мавзуида диплом ишини ёзди. Унинг диплом иши юқори баҳоланди ва Япония ҳукумати гранти эвазига магистратурани Хосей университетида давом эттиришни тавсия қилинди.\nУ 2011-2014 йилларда Япония гранти асосида халкаро сиёсат йўналиши бўйича магистратурада, 2014-2017 йилларда сиёсатшунослик йўналиши бўйича докторантурада таҳсил олди.\n© FacebookЯпония собиқ бош вазири Ёсихико Нода билан\nЯпония собиқ бош вазири Ёсихико Нода билан\nЯпониянинг Марказий Осиё минтақаси билан муносабатларига бағишланган илмий ишини тайёрлаш жараёнида Умиджон Япония ташқи ишлар вазири Ёрико Кавагучи, мамлакат собиқ бош вазирлари Ёшихико Нода ҳамда Наото Кан, Вазирлар Маҳкамаси раиси ўринбосари Цуёши Саито, ташқи ишлар вазирлиги Марказий Осиё ва Кавказ минтақаси бўлими бошлиғи Жун Наназава, ЮНЕСКО собиқ бош директори Коитиро Мацуура каби шахслар билан учрашиб фикр алмашди ва докторлик диссертациясини бойитиб борди.\nУ яқинда, 29 ёшида сиёсатшунослик фанлари доктори унвонини олди. Шуни таъкидлаш жоизки, бу йил турли йўналишларда 10 нафар киши докторлик даражасига эришган бўлса, уларнинг ичида энг ёши айнан Умиджон ҳисобланади.\n© FacebookЮНЕСКОнинг собиқ бош директори Коитиро Мацуура билан\nЮНЕСКОнинг собиқ бош директори Коитиро Мацуура билан\n"Ўзбекистон ва Япония олий таълим тизимида қандай тафовутлар бор" деган саволимизга у "бизда талабалар Олий таълим вазирлиги тасдиқлаган фанларни ўрганишади, у ерда эса талабалар асосан ўзларига керакли фанларни танлашади", деб жавоб берди. Унинг айтишича, биринчи ва иккинчи курсларда асосий-мажбурий фанлар ўқитилади, лекин фанларни танлаш имконияти сақланиб қолади.\nҲозирда универститетда профессор ассистенти лавозимида ишлаётган Умиджон келгусида Ўзбекистон ташқи ишлар вазирлиги тизимида ишлашни режалаштирган.\n"Ўзбекистоннинг ташқи сиёсий муносабатлардаги фаоллиги кучайган бугунги даврда мамлакатимизга ёш мутахассислар ҳар доимгидан ҳам кўпроқ зарур деган фикрдаман. Ватаним тараққиётига ўз ҳиссамни қўшишга доим тайёрман. Ўзбекистонда ишлаш мен учун шараф", дейди Умиджон.


29:47 Мухаммад Содик | Коран\n← 29:46 Мухаммад Содик\n29:48 Мухаммад Содик →\n29:47 Мухаммад Содик\nАна шундай қилиб, сенга ҳам китоб нозил қилдик. Бас, Биз уларга китоб берган кимсалар унга иймон келтирурлар. Анавилардан ҳам унга иймон келтирадиганлари бор. Бизнинг оятларимизни фақат кофирларгина инкор этурлар. [i]\nҚуръон оятларини ким инкор этса, ким уларга иймон келтирмаса, ўша кофирдир. Хоҳ у аҳли китобдан бўлсин, хоҳ мушриклардан бўлсин, хоҳ бошқа тоифадан бўлсин. Баъзи бир устамон аҳли китоблар ҳозирда содда мусулмонларнинг бошини аввалги оят маъноси билан айлантирмоқдалар. Мана, Қуръонда сизлар билан бизни тенг дейилган, Илоҳимиз бир, фарқи йўқ, келинглар, Инжил ўқинглар, черковга киринглар, деб йўлдан урмоқдалар. Кейинги оят эса, айтилмай қолиб кетмоқда. Мусулмонлар Қуръондан узоқлашганда ана шундай мусибатлар келиб чиқади. Ислом келди, бошқа барча динлар ботил бўлди. Қуръон келди, бошқа барча китоблар насх бўлди. Ушбу ҳақиқатни ҳамма яхши билмоғи даркор. [↩]


Ҳеч қачон тўймагин - Hidoyat.uz\nҲеч қачон тўймагин\nАсосий саҳифа Мақолалар Ҳеч қачон тўймагин\nЧоп этилди Yanvar 14, 2020 Ҳеч қачон тўймагинda fikr bildirishni o'chirish\nМен ёш болалар билан ўйнаб юрган эдим. Тўсатдан Расулуллоҳ (соллаллоҳу алайҳи ва саллам) келиб қолдилар. Мен у кишидан беркиндим. У зот менинг олдимга келиб, бир-икки шапалоқ ургандай бўлдилар ва ўз заруратлари сабабли мени Муовияни чақириб келишга жўнатдилар. Мен Муовиянинг ҳузурига борганимда у овқат еяётган эди. Мен: “Бориб келдим, овқатланаётган экан”, дедим. Иккинчи марта жўнатдилар. Муовия ҳали ҳам овқат еяётган экан. Келиб: “Бордим, овқатланаётган экан”, дедим. Расулуллоҳ (соллаллоҳу алайҳи ва саллам): “Унинг (Муовиянинг) қорнини Аллоҳ ҳеч қачон тўйғизмасин”, дедилар. Шундан сўнг у ҳеч қачон тўймади.\nИбн Касир деди: «Муовия (розияллоҳу анҳу) шундан кейин ҳеч қачон тўймаган. Расулуллоҳ (соллаллоҳу алайҳи ва саллам)нинг бу дуолари, айниқса, Муовиянинг амирлик вақтига мувофиқ келади. Айтишларича, Муовия (розияллоҳу анҳу) бир кунда етти мартагача гўштли таом еса ҳам “Аллоҳга қасам, тўймадим”, дер экан.\nБу иш Расулуллоҳ (соллаллоҳу алайҳи ва саллам)нинг дуолари мустажоблигига биноан ва Аллоҳ таолодан синов учун фақат Муовияга хосдир. Бу дуо Расулуллоҳ (соллаллоҳу алайҳи ва саллам) томонидан Муовия (розияллоҳу анҳу)дан аччиқланиш ёки ғазабланишга биноан бўлган эмас.\n Имом Байҳақий. “ад-Далоил”.\nФиқҳда фойдали китоб


Дунёнинг энг юқори технологияли велосипеди 3 D-принтердан чиқди\n19:10 / 01.09.2016\nАсрлар оша шаклланган икки ғилдиракли ҳаракат воситасига қандай янгилик киритиш мумкин? Велосипеднинг электр двигателли, турли навигация ва ёрдамчи гаджетли бир қатор турлари мавжуд, лекин ҳеч ким замонавий технология ютуқларини велосипед деталларини ишлаб чиқишда қўллаш ҳақида ўйлаб кўрмаган. Бельгия кашфиётчилари бундан истисно.\nБундай ихтиро учун Flam王D (Flame 3D) номли компаниялар гуруҳи масъулиятни ўз зиммасига олди. Барча деталлар 3D принтерда босиб чиқарилган, велосипедга эса ажабтовур王-Bike номи берилди.\nТузилма ўта мустаҳкам полимерга асосланган, у велосипед рамаларини ишлаб чиқаришда қўлланадиган ҳар қандай замонавий алюминий қотишмадан енгилроқ ва мустаҳкамроқ. Велосипеднинг деярли барча қисмлари шу полимердан ишлаб чиқилган, улар оғирлик ва кучли зарбаларга чидамлидир.\nКашфиёт муаллифлари батафсил маълумот учун махсус видео тақдим этишди.


Сукук – Ўзбекистон бозоридаги янги молиявий инструмент - Zamin.uz\nИккинчидан, сукукнинг ўзига хос жиҳати шундаки, у инвестициялардан мақсадли фойдланишни талаб этади, реал активларни яратиш билан бевосита боғлиқ ва томонлар ўртасида хатарларни адолатли тақсимлаш имконини беради. Шунингдек, унинг гибридлиги шундан иборатки, у тўлиқ улуш ҳам, қарз инструменти ҳам эмас. Унда ҳар икки инструментнинг хусусиятлари ва хатарлари мавжуд.\n– Биз «Капитал бозори тўғрисида»ги қонуннинг алоҳида бўлимини ислом молияси инструментлари, аниқроғи сукукка бағишлашни режалаштиряпмиз. «Ислом молиялаштириш тамойиллари асосида қимматли қоғозларни жорий этиш чора-тадбирлари тўғрисида»ги президент қарори лойиҳаси тасдиқланганидан кейин сукук пилот келишувларини амалга ошириш учун оралиқ механизмлардан бирига айланади.\n29-09-2018, 18:44, Иқтисодиёт\n«Ипак йўли» банки фоизсиз қарз бериш йўлга қўймоқда\n15-07-2018, 09:57, Иқтисодиёт


Тошкентда шифокор клиник ўлим ҳолатида олиб келинган боланинг ҳаётини сақлаб қолди (видео) » Ўзбекистон янгиликлари – Zamin.uz\n19 июль 2019, 12:01\nТошкентдаги клиникалардан бирида шифокор ота-онаси томонидан клиник ўлим ҳолатида (нафас олиши тўхтаб қолган) олиб келинган болакайнинг ҳаётини сақлаб қолди. Бу ҳолат тасвирланган видео ижтимоий тармоқларда кенг тарқалди.\nҚайд этилишича, ҳолат пойтахтдаги хусусий клиникалардан бирида юз берган. Сергей Владимирович исмли шифокор аслида реаниматолог эмаслиги, бироқ клиник ўлим ҳолатида олиб келинган 2 ёшли болани қутқариб қолгани айтилади.\nМаълумот учун: клиник ўлим - қон айланиши ва нафас йўқлигида бош мия пўстлоғининг яшаш вақти билан белгиланади. Клиник ўлим биологик ўлимдан фарқли реанимация чора-тадбирлари ўтказилганда бемор ҳаётга қайтиши мумкин. Клиник ўлим организмнинг асосий ҳаёт фаолиятининг (қон айланиши, нафас олиши) тўхтаган вақтидан бошланиб, бош мия пўстлоғи ҳужайраларининг нобуд бўлишигача давом этади. Бу давр реанимация тадбирлари ўтказилганда (нафас ва қон айланиши тикланганда) бош мия пўстлоғи фаолияти тикланиши мумкин. Клиник ўлим давомийлиги одатда 5-6 дақиқа давом этади.\nЯнгиликлар » Жамият » Тошкентда шифокор клиник ўлим ҳолатида олиб келинган боланинг ҳаётини сақлаб қолди (видео)\n17:38 Владимир Кличкодан WBO` камари олиб қўйилиши мумкин


Муаллиф: Admin Сана: 27-12-2017, 22:26\nБўлим: Маслаҳат, Оила сирлари\nОнкологик касалликлар хавфини камайтиради\nАксарият орал контрацептив воситаларнинг таркибида аёллар жинсий гормони — эстрогеннинг сунъий кўриниши мавжуд бўлади. Бу гормон тери саломатлигига ижобий таъсир кўрсатади. Ўз навбатида, эстроген тестостерон, яъни эркак жинсий гормони миқдорини пасайтиради. Одатда, аёл организмида эркаклик гормони кўпайиб кетса, терининг ёғ ишлаб чиқариши фаоллашади. Контрацептив таблеткалар қабул қилганда ҳуснбузарлар камайишининг сири ана шунда. Икки ойда натижа кўзга ташланиб қолади.\nҲайз оғриқларидан қутқаради\nҲайз олди синдроми енгиллашади\nҲайз олди синдроми ҳақида ушбу мақола орқали батафсил маълумот олинг: Ҳайз олди синдроми нима?\nЭндометрозни даволашга ёрдам беради\nЭндометриоз — гинекологик касаллик бўлиб, бунда бачадон ички қобиғи териси (эндометрия) ҳужайралари кичик тоснинг бошқа соҳаларида ҳам ўса бошлайди. Бу касаллик тинимсиз қаттиқ оғриқ билан кузатилади. Вақтида даволанмасликнинг бепуштликка олиб келиши мумкин. Орал контрацептив воситалар бачадон ташқарисида жароҳат юзага келиш эҳтимолини камайтиради. Эндометриянинг ўсишига сабаб бўлувчи гормонлар даражасини пасайтиради.\nҲайз даврини барқарорлаштиради\nТухумдонлардаги ўсма (киста)ни даволаш


Kutubxona - Safar Kokilov. Tovuqlarga oʻlat tekkanda... (hajviya) / Kiril\nSiz shu sahifadasiz: Safar Kokilov. Tovuqlarga oʻlat tekkanda... (hajviya) / Kiril\nАсар номи Товуқларга ўлат текканда... (ҳажвия)\nТовуқларга ўлат текканда... (ҳажвия)\nОфат тўсатдан келса, ёмонда! Ҳаммани шошириб қўяди. Айниқса, товуқларга ўлат текканда. Касаллик шамолдай тарқалади. Товуқлар тап-тап этиб, юрган жойида ўлиб қолаверади. Эгалари гап нимадалигини билгунча ҳар хил воқеалар бўлиши мумкин...\nҚилтириқ Алининг ҳар куни биттадан тухум туғадиган катта қора товуғи қушниси хомсемиз Валининг томорқасида ўлиб ётган экан. Бундан хабар топган Али «мол аччиғи - жон аччиғи» дегандек, таёқ кўтариб бориб, Валининг бошини уриб ёрди. Вали ҳам шуни кутиб ўтиргандай фелдшер қўшниси, «ўзим боғлаб қўяман», деганига ҳам қарамасдан, пешонасидан қони оқиб, касалхонага борди. Қабулхона эшиги олдида «Бугун биронта бурга тепган ҳам келмади-я. Наҳотки, бугун ҳам куним бефойда ўтса», - деб куюниб ўтирган жароҳатшунос дўхтур Жаббор Сатторович пешонасидан қон оқиб келаётган Валини кўриб севинганидан ирғишлаб кетди. Уни даст кўтариб ичкарига опкириб, каравотга ётқизди. Дўхтурнинг меҳрибончилигини кўрган Вали батгар ҳаво олиб шишинди.\n— Дўхтуржон, ёрдам қилинг. Бошимни қўшним Али уриб ёрди. Менга яхшилаб ҳужжат қилиб беринг. Уккағар қўшнимни бир қаматиб тавбасига таянтирмасам, отамнинг боласи эмасман. Сиз ёрдам қилаверинг. Мен рози қиламан, - деб Вали дўхтурнинг қулоғига шивирлаб, «фалон пул» беришини айтиб юборди. Пулни эшитган Жаббор Сатторовичнинг аввал қулоғи қизиди, сўнг товони.\n— Ҳе, бормисан, укам. Қўшнингнинг терисини биргалиқда шиламиз, - деб катта гапириб юборди. Сўнг Валининг калласидаги мушук тирнагандай жароҳатга аямай кўк дорини суртди. Ўнта бинтни ҳам аямасдан бошига ўраб ташлади ва оғир касаллар ётадиган палатага жойлади. Ҳамширага «олдига берухсат ҳеч кимни киргизмайсан» деб қаттиқ тайинлади.\nҚўшнисининг касалхонага ётиб олганини эшитган Алининг пайтавасига қурт тушди. Кечаси билан қилтириқдай гавдаси довулда қолган теракдай чайқалиб, ухламай, ўйлаб чиқди. Саҳар маҳали пешонасини деворга ишқаб-ишқаб, шилинган жойини хотинининг қизил рўмоли билан боғлаб, у ҳам касалхонага борди.\n— Дўхтур, ёки қўшнимни тезроқ касалхонадан чиқариб юборинг, ёки мени ҳам ётқизинг. Мана, мени ҳам урган, - деб талаб қилиб Жаббор Сатторовичга сиёсат қилди. Дўхтур ҳам аноилардан эмас эди, Уни текшириб кўриб, ишонмади. Бош чайқади. Гапи ўтмаган Али энди яхшиси қўшнимдан кечирим сўрай қолай, деб ўйлади, Лекин олдига кира олмади. Яна боши қотди. Ўйлай-ўйлай яна дўхтурнинг олдига келди.\n~ Дўхтуржон, бир аҳмоқчилик бўлди, бўлди-да. Сиздан илтимос, келинг энди шу гап-сўзни тинчитайлик. Бизни яраштириб юборинг. Мелисалаштириб юрманг, илтимос, - деб ялинишга тушади. Дўхтур оёқ тиради. Қовоғини уйди. Лабларини чўччайтириб, кўзларини ола-кула қилиб, баданини қашиниб, узоқ сукутга кетди. Сўнг ваҳимали қилиб деди:\n— Ўх-ху-у. Нима деяпсиз?! Қўшнингизнинг аҳволи жуда чатоқ. Миясига қон қуйилган... Қамаладиганга ўхшайсиз. Тайёргарлигингизни кўраверинг...\n— Э, ундай деманг-э, дўхтуржон. Акажон. Акам бўлинг. Бола-чақам етим қолмасии. Бир ёрдам қилинг. Мен ҳам қараб турмайман. Рози қиламан. Оғзингизга сиққанини айтинг, ака.\nФакат ёрдам қилинг. Жўжабирдай жонман... - деб Али ҳўнграб юборди.\nДўхтурлар жуда раҳмдил бўлади-да. Айниқса, кап-катта одам кўз ёши қилиб турганда. Жаббор Сатгорович кўнгли бўш одам эмасми, унинг кўз ёшларига эриб кетди ва «оғзига сиққанини» айтиб юборди-ю, Али ҳам тилини тишлай-тишлай рози бўлди.\nИкки томондан ҳам худо берган насибасини ундиргач, Жаббор Сатторовичнинг ғайратига ғайрат қўшидди. Икки билагини шимариб, уларни даволашга, яъни яраштиришга киришиб кетди. Бор санъатини ишга солди. Қонундан гапирди. Гўри-қиёматдан олди. Бола-чақани ўртага солди. Ўзи кафил бўладиган бўлди. Хуллас, қўшниларни ишонтирди ўзининг гапларига. Икковидан «бир-биримизга ва дўхтурга давомиз йўқ» деб тилхат ёздириб олдида, уларни яраштириб, қўл бериб кўриштириб, касалхонадан чиқартириб юборди.\nЎз ишидан мамнун Жаббор Сатторович «яна келиб туринглар» деб, анча вақтгача уларнинг изидан қўл силтаб, хайрлашиб қолди. Қўшнилар изига қарамасдан уйга чопишди. Иккаласи ҳам жим эди. Бошдаги жароҳат битди - чўнтакдаги кетди...\nВали эрталаб туриб қараса, не кўз билан кўрсинки, энди унинг бир эмас, нақд иккита товуғи жой қуригандай Алининг томорқасининг четида бемалол икки бути осмонга кўтарилиб, ўли-иб ётибди.\n— Оббо. Буёғи қандай бўлди энди? Вой аблаҳ-эй. Қайтар дунё эканда, а? - деб Вали энди Алига ҳезланди.\n— Урасизми? Уринг, уринг. Мана калла, - деб Али ҳам товуқнинг калласидай калласини Валининг тумшуғининг тагига тиқди. Вали эса...\nШу пайт Валининг хотини югуриб келиб орага тушди.\n— Ҳой, дадаси, тўхтанг. Қишлоғимизда товуқларга ўлат касали оралабди. Ҳамманики ўлаётганмиш. Анови Тўхта мол дўхтури келди. Ўлатга қарши товуқларни эмлайман. Ҳар бошига юз сўмдан берсангиз, деяпти...\n-Э-э, шундай демайсанми, - деб Вали билан Али бирдан бошини ушлаб қолишди. Шайтонга ҳай беришди.\n— Ҳе-э, энди эмлашнинг фойшаси йўқ. Барибир ўлади,- деди Али.\n— Энди бунинг давоси пичоқ. Ҳаром ўлмасдан барча товуқларни сўямиз, - деди Вали.\n— Бугун «табака» бизникида. Ўтинг қўшни, - деди тиржайиб Али.\nВали ҳам бирдан ёйилиб тушди. Кўк дори суркалган бошини қашлади:\n— Э, шунақага ўхшайди. Унда эртага эриш биздан, яримтаси сиздан-да, - деди кула-кула,\n— Қўшни, товуқ димламага Жаббор Сатгоровични ҳам айтмаймизми, а? - деди ҳазиллашгиси келиб Али.\n— Ҳе, гум қилинг-э, - Вали қўл силтади.\n— Ҳа энди, товуқларнинг терисини шилишга ёрдам берарди-да. Жуда уста қассоб эканми, занғар.\nҚўшнилар кула-кула ажралишди. Бироздан сўнг иккала ҳовлида ҳам ўлат теккан товукдарнинг жон талвасада қа-қағлагани эшитила бошлади.\nМана шунақа. Офат тўсатдан келса, ёмон-да. Ҳаммани шошириб қўяди. Айниқса, товуқларга ўлат текканда...\n"http://www.kutubxona.com/wiki/index.php?title=Safar_Kokilov._Tovuqlarga_oʻlat_tekkanda..._(hajviya)_/_Kiril&oldid=5449" dan olindi


ЎзА - Каспий иқтисодий форуми: Инновацион технологиялар ҳамкорликка йўл очади\n11.08.2019 11:32:35 Чоп этиш версияси\nТуркманбоши, 11 август. ЎзА махсус мухбири Улуғбек Асроров хабар қилади.\nТуркманистоннинг “Аваза” миллий туризм зонасида биринчи Каспий иқтисодий форуми бошланди.\nТадбир очилишида сўзга чиққанлар форумнинг аҳамияти, унинг Каспий бўйи минтақасида ҳамкорликнинг янги механизми, аҳил қўшнилик алоқаларини мустаҳкамлаш, савдо, транспорт, энергетика, туризм каби йўналишларда истиқболли лойиҳаларни самарали рўёбга чиқаришдаги ўрни ҳақида фикр билдирди. Ўзаро иқтисодий ҳамкорликни ривожлантириш, инновацион ютуқларни оммалаштириш ва янги ғоялар алмашинуви бўйича алоқаларни мустаҳкамлаши таъкидланди.\nФорум доирасида Каспий инновацион технологиялари ва “Туркманистон саҳроси – 2019” халқаро кўргазмалари бўлиб ўтмоқда.\nХусусан, Каспий инновацион технологиялари кўргазмасида Россия, Туркманистон, Эрон, Озарбайжон ва Қозоғистон билан бирга, Ўзбекистон стенди билан танишиш мумкин.\nЎзбекистон учун ажратилган павильонда мамлакатимизда ишлаб чиқарилган юқори технологиялар, энергетика, автомобилсозлик каби бир қатор соҳаларда эришилган инновацион ютуқлар намойиш этилмоқда.\n“Made in Uzbekistan” бренди остидаги инновацион ишланмалар ва маҳсулотлар кўргазма иштирокчиларида катта қизиқиш уйғотмоқда.\n“Туркманистон саҳроси – 2019” халкаро кўргазмасидан, асосан, минтака давлатларида ишлаб чикарилган сўнгги русумдаги автомобиллар ўрин олган. Бу ерда мамлакатимизда ишлаб чикарилган автомобиллар ҳам намойиш этилмоқда.\nМамлакатимиз делегацияси аъзолари кўргазмалар доирасида Каспий бўйи минтақаси давлатлари ишбилармон доиралари билан музокаралар олиб бормоқда. Унда қатор соҳаларда ўзаро манфаатли ҳамкорликка доир келишувлар имзоланиши кутилмоқда.


ОАВ: Эрон ва Саудия Арабистони муносабатларни қайта тиклашни муҳокама қилмоқда - 18.04.2021, Sputnik Ўзбекистон\nТОШКЕНТ, 18 апр — Sputnik. Саудия Арабистони ва Эрон ҳукуматлари муносабатларни қайта тиклаш борасида музокаралар олиб бормоқда. Бу ҳақда “Financial Times”\nТОШКЕНТ, 18 апр — Sputnik. Саудия Арабистони ва Эрон ҳукуматлари муносабатларни қайта тиклаш борасида музокаралар олиб бормоқда. Бу ҳақда “Financial Times” газетаси ироқлик амалдорларга таянган ҳолда хабар бермоқда.Ироқ музокараларни ташкиллаштиришда воситачи ролини ижро этмоқда. Теҳрон ва Ар-Риёд вакилларининг биринчи учрашуви 9 апрель куни Бағдодда бўлиб ўтган. Унда Яман ҳутийларининг ҳужумлари муҳокама қилинган. Икки мамлакат музокаралари ижобий руҳда ўтгани хабар қилинмоқда.Бу икки мамлакатнинг 2016 йилдан буён бир-бирига пешвоз чиқишининг илк жиддий одими бўлди. Муносабатларни яхшилашга қаратилган сайъ-ҳаракатлар АҚШнинг Эрон билан ядровий битимни тиклашга уриниши вақтида бўлиб ўтмоқда.Газета маълумотларига кўра, Эрон ва Саудия Арабистони вакилларининг кейинги учрашуви келаси ҳафта бўлиб ўтиши лозим. Арабистон делегациясига арабистон разведкаси раҳбари Халид бин Али ал-Ҳумайдан раҳбарлик қилади.Икки мамлакат мулоқотини ташкиллаштиришга яқинда Ар-Риёдда шаҳзода Муҳаммад бин Салмон билан музокаралар ўтказган Ироқ бош вазири Мустафо ал-Казимий фаол кўмаклашмоқда. Мансабдор шахслар музокаралар бўлиб ўтганини тан олишмаган.Хабар қилинишича, Ироқ Эрон ва Миср ҳамда Эрон ва Иордания ўртасидаги мулоқот алоқаларини таъминлайди.Саудия Арабистони Эрон билан дипломатик муносабатларни 2016 йил январь ойида Теҳрондаги элчихонаси олдида Ар-Риёдда таниқли дин арбобини қатл қилинишига қарши ўтказилган норозилик намойишлари сабаб узиб қўйган эди.\nироқ, саудия арабистони, эрон\nТеҳрон ва Ар-Риёд вакилларининг биринчи учрашуви 9 апрель куни Бағдодда бўлиб ўтган.\nТОШКЕНТ, 18 апр — Sputnik. Саудия Арабистони ва Эрон ҳукуматлари муносабатларни қайта тиклаш борасида музокаралар олиб бормоқда. Бу ҳақда “Financial Times” газетаси ироқлик амалдорларга таянган ҳолда хабар бермоқда.\nИроқ музокараларни ташкиллаштиришда воситачи ролини ижро этмоқда. Теҳрон ва Ар-Риёд вакилларининг биринчи учрашуви 9 апрель куни Бағдодда бўлиб ўтган. Унда Яман ҳутийларининг ҳужумлари муҳокама қилинган. Икки мамлакат музокаралари ижобий руҳда ўтгани хабар қилинмоқда.\n12 Апрел, 13:23\nБу икки мамлакатнинг 2016 йилдан буён бир-бирига пешвоз чиқишининг илк жиддий одими бўлди. Муносабатларни яхшилашга қаратилган сайъ-ҳаракатлар АҚШнинг Эрон билан ядровий битимни тиклашга уриниши вақтида бўлиб ўтмоқда.\nГазета маълумотларига кўра, Эрон ва Саудия Арабистони вакилларининг кейинги учрашуви келаси ҳафта бўлиб ўтиши лозим. Арабистон делегациясига арабистон разведкаси раҳбари Халид бин Али ал-Ҳумайдан раҳбарлик қилади.\nИкки мамлакат мулоқотини ташкиллаштиришга яқинда Ар-Риёдда шаҳзода Муҳаммад бин Салмон билан музокаралар ўтказган Ироқ бош вазири Мустафо ал-Казимий фаол кўмаклашмоқда.\nМансабдор шахслар музокаралар бўлиб ўтганини тан олишмаган.\n“Юқори лавозимли Саудия Арабистони амалдори Эрон билан бирор бир музокаралар бўлганини инкор этди. Ироқ ва Эрон ҳукумати изоҳ беришдан ўзини тийди. Бироқ юқори лавозимли ироқлик амалдор ва чет эллик дипломат музокаралар бўлиб ўтганини тасдиқлади”, - дея ёзади газета.\nХабар қилинишича, Ироқ Эрон ва Миср ҳамда Эрон ва Иордания ўртасидаги мулоқот алоқаларини таъминлайди.\nСаудия Арабистони Эрон билан дипломатик муносабатларни 2016 йил январь ойида Теҳрондаги элчихонаси олдида Ар-Риёдда таниқли дин арбобини қатл қилинишига қарши ўтказилган норозилик намойишлари сабаб узиб қўйган эди.


“Пул ишлаб кетишади”: Москва мигрантлар ҳақидаги афсоналарга қарши курашади - 30.09.2021, Sputnik Ўзбекистон\nРоссия жамоатчилик палатаси мигрантлар ҳақидаги бешта асосий стереотипни муҳокама қилди. Улар ҳар бир қолип билан расмий даражада курашишни ният қилишган. 30.09.2021, Sputnik Ўзбекистон\nТОШКЕНТ, 30 сен – Sputnik. Москвада мигратларнинг бот-бот жанжаллашиши ҳам аҳоли, ҳам Россия пойтахти ҳукуматининг хавотирига сабаб бўлмоқда. Москва миллий сиёсати ва ҳудудлараро алоқалари департаменти раҳбари Виталий Сучков 29 сентябрь куни Россия Жамоатчилик палатасида бўлиб ўтган “Москва – ҳамжиҳатлик ҳудуди” анжуманида шундай баёнот билан чиқиш қилди.Натижада анжуман спикерлари мигрантлар ҳақидаги 5 та асосий афсонани санаб ўтишди. Улар қайсилар экани – Sputnik материалида.Афсона №1: мигрантлар – бу фақат паст малакали кишиларОАВда мигрантлар ҳақида гап кетганда, асосан ишчиларга эътибор қаратишади, дея мулоҳазаларини баён этади Россия ИИВ ҳузуридаги Жамоатчилик кенгаши аъзоси, профессор Владимир Волох.“Бу эса кенг тоифа – давлатлараро миграция бор, тебранувчи миграцияни ўз ичига оладиган давлат ичидаги миграция бор. Яъни агар бир киши Люберцидан Москвага келиб, кечқурун қайтса, у ҳам мигрант, фақат тебранувчи”, - дейди Волох.Шунингдек, ўқиш миграцияси (Россияга таълим олишга келувчилар) ёки спорт миграцияси (мусобақаларнинг хорижий қатнашчилари) мавжуд. Шу боис айрим ОАВлар мигрантлар ҳақида салбий руҳда паст малакали кишилар сифатида гапириши – бу хато, дейди эксперт.“Қолаверса, биз Халқаро миграция ташкилоти билан тадқиқот ўтказдик – бугунги кунда дунёдаги ҳеч бир мамлакат меҳнат мигрантларидан воз кечолмайди. Бироқ Россия ҳолатида улар Россия иқтисодиётига зарур бўлган ҳудуд ва ташкилотларга келишлари муҳим. Мигрантларни ташкиллаштириб саралаб олишга ўтиш – бу тўғри йўналиш”, - деди Волох.Афсона №2: ҳамма жиноятлар мигрантлар туфайлиБу стереотип тарқалишида ҳам “виждонсиз ОАВлар ва унчалик софдил бўлмаган давлат арбоблари” айбдорлар, дея таъкидлайди Волох.Эътиборни салбий оқибатларга қаратишади. Нима сабабдан ҳеч ким пандемияга қадар Россияда бўлган рақамларни эсламайди? Чет эллик фуқаролар ва фуқаролиги бўлмаган шахслар мамлакатдаги умумий жиноятлар сонининг 2 фоизигачасини содир этишади. Албатта, ҳатто агар жиноят содир этилган бўлса, у эътиборсиз қолмаслиги шарт. Лекин вазиятдан фожиа яcаш ярамайди”, - деди эксперт.Муаммо шундаки, москваликлар ўз шаҳрининг кўп миллатлиги ҳақидаги маълумотларни мунтазам олиб туришмайди, деб ҳисоблайди Россия президенти ҳузуридаги Миллатлараро муносабатлар кенгаши аъзоси, этникаро журналистика гильдияси раҳбари Маргарита Лянге.Унинг сўзларига кўра, бу муаммо “эпизодли хусусиятга эга”, шунинг учун ҳам москваликларнинг, ҳам мигрантларнинг ўзаро муносабатларни идрок қилиш муаммолари бор”.Афсона №3: ватандошлар уюшмаси оқсоқоллари жанжалларни тўхтатишадиҲукумат вакиллари мигрантлар жанжаллари ҳақида эшитишганда биринчи бўлиб миллий уюшмалар раҳбарларига мурожаат қилишади. Нега? Чунки кўпчилик биладики, Шарқда катталарни ҳурмат қилиш биринчи ўринда туради, дея тушунтиради Лянге.Аммо воқеликда ҳеч бир этник-маданий бирлашма шунга ўхшаш муаммоларни ҳал эта олмайди.“Москвада “катта-кичик” жиддий иерархияси йўқ. Бу ерга келганлар ҳам аралашиб кетишни хоҳлашади. Улар оқсоқолларга иши тушишини исташмайди, айрим ёшлар вакиллари учун эса обрў-эътибор йўқ”, - дея қўшимча қилади эксперт.Боз устига, агар уюшмалар ичида фикр билдирувчи лидерлар бўлса ҳам, улар бирлашма ичидаги муаммолар ҳақида омма олдида гапириши даргумон. Масалан, мигрантлар ватанида рўй бераётган миллатлараро ёки ҳудудий жанжалларни Россияга олиб келаётгани ҳақида.“Жорий йил июль ойида этник журналистика гильдияси норасмий журналист-мигрантлар уюшмасини ташкил этди. Улар Москвадаги ватандошларининг мослашишига ёрдам берадиган лойиҳалар ҳақидаги маълумотларни етказишлари мумкин эди, - дейди Лянге. – Биз мониторинг ўтказдик, гуруҳлар вакиллари билан мулоқот қилдик, ва улар мигрантлар муаммоларини олиб эшиттиришга тайёр эмаслар.“Биз ҳақимизда шундоқ ҳам кўп ёмон гапиришади, агар муаммоларни айтсак, буни мустаҳкамлаймиз, холос”, - мана бу жавоб. Демак, бундай нарсаларни (жанжал сабаблари – таҳр.) қутилиш учун ёритиш керак, қиладиган одамнинг эса ўзи йўқ. Аммо тушуниш муҳимки: миллий бирлашмалар зиёлилар томонидан одамларни Россия жамиятига интеграция қилиш учун эмас, балки айнан ўз маданиятини қўллаб-қувватлаш учун тузилган, дейди Маргарита Лянге. “Шу боис нотижорий ташкилотлар – бу ҳаддан зиёд баҳоланган ресурс”, - деб ҳисоблайди у.Афсона №4: мигрантлар шунчаки мамлакатдан пулларни олиб чиқиб кетишадиБугунги кунда миграция мавзуси Россия жамиятида ихтилофни келтириб чиқаради, деб ҳисоблайди Россия Жамоатчилик палатасининг миллатлараро ва динлараро муносабатларни уйғунлаштириш комиссияси раҳбари Владимир Зорин.Унинг сўзларига кўра, бу ихтилофни яқиндаги бўлиб ўтган Росссия Думасига сайловлар кўрсатди – кимдир мигрантларни қўллаш керак деб ҳисоблайди, кимдир эса хорижий ишчилар Россияда ишлаб топган барча пулларини ватанига жўнатади дейди.“Бу ютуқли мавзу-ку – “Ҳамма жойни босиб кетишди”, - дейди Зорин. – Айтишадики, ўзлари ишлаб мамлакатни шилиб кетишади. Аслида эса Росссия Федерациясидаги ялпи ички маҳсулотнинг 8-9 фоизи мигрантлар меҳнати билан яратилади. Давлат эса буни (мигрантлар муҳимлигини – таҳр.) тушунади, Россиянинг миллий сиёсати уч жиҳатни ўз ичига олади – миллатлараро муносабатлар, давлат-диний муносабатлари ва миграция”.Афсона №5: мигрантлар Россияга фақат муаммо туғдиришадиВладимир Зорин сўзларига кўра, 2021 йилда Россиянинг айрим минтақаларида мигрантларга бўлган салбий муносабат 40-60 фоизга етган. Бу рақамларни Виталий Сучков тушунтиришга уринади: одамлар хорижий ишчиларни муаммолар манбаи деб ҳисоблашади, аммо, унинг фикрига кўра, ҳар қандай муаммони бошланишиданоқ ҳал қилса бўлади.Агар мигрантлар ижобий муносабатни кўрса, Москва ҳукуматининг улар билан ишлаши осонроқ бўлишига Сучковнинг ишончи комил. “Мигрантлар ҳаётини рўи-рост ёритиш зарур, лекин ижобийларини ҳам хоҳлаймиз, улар эса бор, - дейди у. Масалан, Москвадаги ҳудудлардан бири энг яхши кўча супурувчи танловини ўтказди. Биласизми, ғолиблар велосипед олишганига қарамасдан, аҳоли ўз кўча супурувчилари учун қандай курашишди? Ҳамжиҳатлик бўлганди. Биз эса бу ҳамжиҳатлик ҳақида гапиришга уяламиз”.Афсуски, мигрантларнинг ўзи ҳам баъзан ўзларининг яхши ишлари ҳақида баралла гапиришга тортинишади, дейди Сучков. “Бир йил аввал ижтимоий тармоқда йўлда машина ёниб кетгани ҳақидаги хабарни кўриб қолдим, - дея ҳикоя қилади у. – Унинг ёнидан мигрантлар оиласи ўтиб кетаётганди, оила бошлиғи тўхтаб, одамларни қутқарди. Мен бу оилага шахсан миннатдорчилик билдиришни хоҳладим, уларни қидирдик, лекин тополмадик. Бу мисол барча одамлар бир хил эканини кўрсатади. Биз мигрантлар шаҳримизга қанчалик ўз ҳиссаларини қўшаётганларини кўряпмиз. Бу ҳақда гапирсак, маҳаллий аҳоли уларни бошқача қабул қилишади”.\n© Pexels / PixabayСилуэты мужчин на фоне заката\nРоссия жамоатчилик палатаси мигрантлар ҳақидаги бешта асосий стереотипни муҳокама қилди. Улар ҳар бир қолип билан расмий даражада курашишни ният қилишган.\nТОШКЕНТ, 30 сен – Sputnik. Москвада мигратларнинг бот-бот жанжаллашиши ҳам аҳоли, ҳам Россия пойтахти ҳукуматининг хавотирига сабаб бўлмоқда. Москва миллий сиёсати ва ҳудудлараро алоқалари департаменти раҳбари Виталий Сучков 29 сентябрь куни Россия Жамоатчилик палатасида бўлиб ўтган “Москва – ҳамжиҳатлик ҳудуди” анжуманида шундай баёнот билан чиқиш қилди.\n“Бизга жамоатчилик ташкилотлари ва миллий-маданий автономияларнинг мигрантлар билан ишлаш ёндашувини қайта кўриб чиқиш муҳим”, - деди Сучков ва жамоатчилар биргаликда мигрантлар ҳақидаги салбий стереотипларга қарши курашиш чораларини ишлаб чиқишлари кераклигини қўшимча қилди.\nНатижада анжуман спикерлари мигрантлар ҳақидаги 5 та асосий афсонани санаб ўтишди. Улар қайсилар экани – Sputnik материалида.\nАфсона №1: мигрантлар – бу фақат паст малакали кишилар\nОАВда мигрантлар ҳақида гап кетганда, асосан ишчиларга эътибор қаратишади, дея мулоҳазаларини баён этади Россия ИИВ ҳузуридаги Жамоатчилик кенгаши аъзоси, профессор Владимир Волох.\nРоссияда мигрантларга иш топишда ёрдам берадиган мобил илова ишга туширилади\n22 Сентябр, 12:08\n“Бу эса кенг тоифа – давлатлараро миграция бор, тебранувчи миграцияни ўз ичига оладиган давлат ичидаги миграция бор. Яъни агар бир киши Люберцидан Москвага келиб, кечқурун қайтса, у ҳам мигрант, фақат тебранувчи”, - дейди Волох.\nШунингдек, ўқиш миграцияси (Россияга таълим олишга келувчилар) ёки спорт миграцияси (мусобақаларнинг хорижий қатнашчилари) мавжуд. Шу боис айрим ОАВлар мигрантлар ҳақида салбий руҳда паст малакали кишилар сифатида гапириши – бу хато, дейди эксперт.\n“Қолаверса, биз Халқаро миграция ташкилоти билан тадқиқот ўтказдик – бугунги кунда дунёдаги ҳеч бир мамлакат меҳнат мигрантларидан воз кечолмайди. Бироқ Россия ҳолатида улар Россия иқтисодиётига зарур бўлган ҳудуд ва ташкилотларга келишлари муҳим. Мигрантларни ташкиллаштириб саралаб олишга ўтиш – бу тўғри йўналиш”, - деди Волох.\nАфсона №2: ҳамма жиноятлар мигрантлар туфайли\nБу стереотип тарқалишида ҳам “виждонсиз ОАВлар ва унчалик софдил бўлмаган давлат арбоблари” айбдорлар, дея таъкидлайди Волох.\nЭътиборни салбий оқибатларга қаратишади. Нима сабабдан ҳеч ким пандемияга қадар Россияда бўлган рақамларни эсламайди? Чет эллик фуқаролар ва фуқаролиги бўлмаган шахслар мамлакатдаги умумий жиноятлар сонининг 2 фоизигачасини содир этишади. Албатта, ҳатто агар жиноят содир этилган бўлса, у эътиборсиз қолмаслиги шарт. Лекин вазиятдан фожиа яcаш ярамайди”, - деди эксперт.\nРоссияда мигрантлар ўртасидаги можаролар туфайли жарималарни оширишни таклиф этишди\n2 Сентябр, 10:46\nМуаммо шундаки, москваликлар ўз шаҳрининг кўп миллатлиги ҳақидаги маълумотларни мунтазам олиб туришмайди, деб ҳисоблайди Россия президенти ҳузуридаги Миллатлараро муносабатлар кенгаши аъзоси, этникаро журналистика гильдияси раҳбари Маргарита Лянге.\nУнинг сўзларига кўра, бу муаммо “эпизодли хусусиятга эга”, шунинг учун ҳам москваликларнинг, ҳам мигрантларнинг ўзаро муносабатларни идрок қилиш муаммолари бор”.\n“Совет даврида туғилганларга боғчадёқ халқлар дўстлиги нималиги ва у қандай муҳимлиги ҳақида сўзлаб беришарди, ёшлар эса буни билишмайди. Москва энг бадавлат этник ҳаёт билан яшаётганини билишмайди, маданиятларимиз ўртасидаги ўхшашликни кўришмайди. Шундан бегоналардан қўрқиш ҳисси юзага келади”, - дейди Лянге.\nАфсона №3: ватандошлар уюшмаси оқсоқоллари жанжалларни тўхтатишади\nҲукумат вакиллари мигрантлар жанжаллари ҳақида эшитишганда биринчи бўлиб миллий уюшмалар раҳбарларига мурожаат қилишади. Нега? Чунки кўпчилик биладики, Шарқда катталарни ҳурмат қилиш биринчи ўринда туради, дея тушунтиради Лянге.\nБир кишининг жинояти бутун халқ ва динга ёмон муносабатда бўлишга баҳона эмас – имом\n15 Сентябр, 14:30\nАммо воқеликда ҳеч бир этник-маданий бирлашма шунга ўхшаш муаммоларни ҳал эта олмайди.\n“Москвада “катта-кичик” жиддий иерархияси йўқ. Бу ерга келганлар ҳам аралашиб кетишни хоҳлашади. Улар оқсоқолларга иши тушишини исташмайди, айрим ёшлар вакиллари учун эса обрў-эътибор йўқ”, - дея қўшимча қилади эксперт.\nБоз устига, агар уюшмалар ичида фикр билдирувчи лидерлар бўлса ҳам, улар бирлашма ичидаги муаммолар ҳақида омма олдида гапириши даргумон. Масалан, мигрантлар ватанида рўй бераётган миллатлараро ёки ҳудудий жанжалларни Россияга олиб келаётгани ҳақида.\n“Жорий йил июль ойида этник журналистика гильдияси норасмий журналист-мигрантлар уюшмасини ташкил этди. Улар Москвадаги ватандошларининг мослашишига ёрдам берадиган лойиҳалар ҳақидаги маълумотларни етказишлари мумкин эди, - дейди Лянге. – Биз мониторинг ўтказдик, гуруҳлар вакиллари билан мулоқот қилдик, ва улар мигрантлар муаммоларини олиб эшиттиришга тайёр эмаслар.\n“Биз ҳақимизда шундоқ ҳам кўп ёмон гапиришади, агар муаммоларни айтсак, буни мустаҳкамлаймиз, холос”, - мана бу жавоб. Демак, бундай нарсаларни (жанжал сабаблари – таҳр.) қутилиш учун ёритиш керак, қиладиган одамнинг эса ўзи йўқ. Аммо тушуниш муҳимки: миллий бирлашмалар зиёлилар томонидан одамларни Россия жамиятига интеграция қилиш учун эмас, балки айнан ўз маданиятини қўллаб-қувватлаш учун тузилган, дейди Маргарита Лянге. “Шу боис нотижорий ташкилотлар – бу ҳаддан зиёд баҳоланган ресурс”, - деб ҳисоблайди у.\nАфсона №4: мигрантлар шунчаки мамлакатдан пулларни олиб чиқиб кетишади\nБугунги кунда миграция мавзуси Россия жамиятида ихтилофни келтириб чиқаради, деб ҳисоблайди Россия Жамоатчилик палатасининг миллатлараро ва динлараро муносабатларни уйғунлаштириш комиссияси раҳбари Владимир Зорин.\nУнинг сўзларига кўра, бу ихтилофни яқиндаги бўлиб ўтган Росссия Думасига сайловлар кўрсатди – кимдир мигрантларни қўллаш керак деб ҳисоблайди, кимдир эса хорижий ишчилар Россияда ишлаб топган барча пулларини ватанига жўнатади дейди.\nМигрантлар йўқлиги инфляцияни оширмоқда – Собянин\n2 Август, 12:45\n“Бу ютуқли мавзу-ку – “Ҳамма жойни босиб кетишди”, - дейди Зорин. – Айтишадики, ўзлари ишлаб мамлакатни шилиб кетишади. Аслида эса Росссия Федерациясидаги ялпи ички маҳсулотнинг 8-9 фоизи мигрантлар меҳнати билан яратилади. Давлат эса буни (мигрантлар муҳимлигини – таҳр.) тушунади, Россиянинг миллий сиёсати уч жиҳатни ўз ичига олади – миллатлараро муносабатлар, давлат-диний муносабатлари ва миграция”.\nАфсона №5: мигрантлар Россияга фақат муаммо туғдиришади\nВладимир Зорин сўзларига кўра, 2021 йилда Россиянинг айрим минтақаларида мигрантларга бўлган салбий муносабат 40-60 фоизга етган. Бу рақамларни Виталий Сучков тушунтиришга уринади: одамлар хорижий ишчиларни муаммолар манбаи деб ҳисоблашади, аммо, унинг фикрига кўра, ҳар қандай муаммони бошланишиданоқ ҳал қилса бўлади.\nАгар мигрантлар ижобий муносабатни кўрса, Москва ҳукуматининг улар билан ишлаши осонроқ бўлишига Сучковнинг ишончи комил. “Мигрантлар ҳаётини рўи-рост ёритиш зарур, лекин ижобийларини ҳам хоҳлаймиз, улар эса бор, - дейди у. Масалан, Москвадаги ҳудудлардан бири энг яхши кўча супурувчи танловини ўтказди. Биласизми, ғолиблар велосипед олишганига қарамасдан, аҳоли ўз кўча супурувчилари учун қандай курашишди? Ҳамжиҳатлик бўлганди. Биз эса бу ҳамжиҳатлик ҳақида гапиришга уяламиз”.\nҚарияларни ёнғиндан қутқарган ўзбек мигрантлари: медал эмас, иш беринг\n10 Апрел 2020, 16:42\nАфсуски, мигрантларнинг ўзи ҳам баъзан ўзларининг яхши ишлари ҳақида баралла гапиришга тортинишади, дейди Сучков. “Бир йил аввал ижтимоий тармоқда йўлда машина ёниб кетгани ҳақидаги хабарни кўриб қолдим, - дея ҳикоя қилади у. – Унинг ёнидан мигрантлар оиласи ўтиб кетаётганди, оила бошлиғи тўхтаб, одамларни қутқарди. Мен бу оилага шахсан миннатдорчилик билдиришни хоҳладим, уларни қидирдик, лекин тополмадик. Бу мисол барча одамлар бир хил эканини кўрсатади. Биз мигрантлар шаҳримизга қанчалик ўз ҳиссаларини қўшаётганларини кўряпмиз. Бу ҳақда гапирсак, маҳаллий аҳоли уларни бошқача қабул қилишади”.


Кун мавзулари, 05 июн 2004\n10 декабр 2019, Тошкент вақти: 21:01\nшанба 5 июн 2004\nҲомид Карзай ШҲТ саммитида қатнашади\nШайбон 3-4 июнь кунлари Тошкентда Шанхай ҳамкорлик ташкилотига (ШҲТ) аъзо давлат Хавфсизлик кенгашлари раҳбарларининг учрашуви бўлиб ўтди. 4 июнь куни учрашув қатнашчилари қисқача брифинг ўтказди.\nГенерал ишдан бўшатилди\nШайбон Маълумотларга қараганда, Ўзбекистон Президентининг фармони билан Миллий хавфсизлик хизмати раиси ўринбосари, Давлат чегараларини ҳимоя қилувчи қўмита раҳбари генерал-майор Ғафуржон Тишаев ўз вазифасидан озод этилган.\nЖиноятчиларнинг чўнтагига қурт тушади\nТўлқин Ўзбекистон Республикаси Олий Мажлисининг жорий йил апрель ойида бўлиб ўтган сессиясида “Жиноий фаолиятдан олинган даромадларни легаллаштиришга ва терроризмни молиялаштиришга қарши курашиш тўғрисида”ги қонун лойиҳаси ҳам муҳокама қилинди.\nЖурналист судга мурожаат қилди\nБасира Сўнгги вақтларда Ўзбекистонда журналистларнинг судга мурожаат қилиш ҳолатлари кўп учрамоқда. Куни-кеча Бухоро вилояти Когон туманлараро фуқаролик ишлари судида ҳам ана шундай суд жараёни бўлиб ўтди.\nЁш келинчакнинг жонига тўзим берсин\nСаида Кузатувчиларнинг эътирофича, Ўзбекистонда оиладаги зўравонлик ҳолатлари аксарият ҳолларда келинларга нисбатан муносабатларда ҳамда эрнинг хотинига муомаласида намоён бўлади.\nиюн 03, 2004\nПилла боқсанг, тилла эмас, бир қоп ун оласан\nЎзбекистонда пилла ҳосилини йиғиштириб олиш жараёни ниҳоялаб қолди. Бундан бир ойча муқаддам ипак қурти уруғи олиб, ундан қимматбаҳо хомашё етиштирган пиллакорлар бугун ўз қилган меҳнати натижасидан мамнунми? Тўланаётган ҳақ уларни қониқтиряптими?\nМаълумотларга кўра, сўнгги вақтларда Хоразм вилояти аҳолиси ўртасида импотенция, яъни эркакларда жинсий заифликка чалинаётганлар сони ортиб бормоқда.\nГермания Ўзбекистонга кўмак беряпти\nФеруза Ўзбекистон Ташқи иқтисодий алоқалар агентлигида Ўзбекистон ва Германия ҳукуматлари ўртасида техникавий ҳамкорлик ва репродуктив саломатлик тизимини ривожлантиришга кўмаклашиш лойиҳаси бўйича ҳукуматлараро битимлар имзоланди.\nТирикнинг нархи 13 минг сўм, ўликники – 20 минг\nТурғунбек Андижон вилояти Марҳамат туманидаги “Истиқлол” ширкат хўжалигида яшовчи Ёқубжон Холмуродов бир йилдан буён иш ҳақи олмаётгани сабабли қўл томирларини кесиб, ўз жонига қасд қилди.\nТижоратчилар бозор деворини бузиб ташлади\nХабарларга қараганда, 31 май куни Хоразм вилоятидаги Хева деҳқон бозорида савдо қилувчи тижоратчиларнинг норозилик чиқиши юз берган. Тижоратчилар бозор ҳудудида қурилаётган пахса деворни бузиб ташлаган.\nҲужжат имзоланмаган, демак аниқ чегара ҳам мавжуд эмас\nШайбон Маълумотларга қараганда, 28 май куни Қирғизистон Ташқи ишлар вазирлиги Ўзбекистон томони Қирғизистон чегарасини бузган ҳолда девор қураётганига эътироз билдириб, Ўзбекистон Ташқи ишлар вазирлигига норозилик нотаси жўнатган.